REDE MISSIONÁRIA: 1 YUHANA: Bambara\n1 YUHANA 11Ko min tun bɛ kabini fɔlɔfɔlɔ, an ye o min mɛn, an ye o min ye an ɲɛw la, an ye o min lajɛ, an bolow magara o min na, an bɛ o de fɔ aw ye ɲɛnamaya kuma ta fan fɛ. 2O ɲɛnamaya y'i jira, an y'a ye ka o seereya kɛ. Ɲɛnamaya banbali min tun bɛ Fa Ala da fɛ ka i jira an na, an bɛ o ko fɔ aw ye. 3An ye min ye ka min mɛn, an bɛ o de fɔ aw ye, walisa aw fana ka don an ka jɛ la. An kɔni donnen bɛ Fa Ala ni a Denkɛ Yesu Krisita ka jɛ la. 4An bɛ nin kow sɛbɛn ka ci aw ma walisa an ka ɲagali ka dafa. 5An ye kuma min mɛn ale fɛ k'a fɔ aw ye, o filɛ nin ye, ko Ala ye kɛnɛ de ye, dibi si t'a la fewu. 6Ni an ko an bɛ Ala ka jɛ la, k'a sɔrɔ an bɛ taama dibi la, an bɛ nkalon tigɛ, an tɛ tiɲɛ kan. 7Nka ni an bɛ taama kɛnɛ la, i ko Ala yɛrɛ bɛ kɛnɛ la cogo min na, an ye jɛɲɔgɔnw ye, a Denkɛ Yesu joli bɛ an saniya jurumuw bɛɛ ma. 8Ni an ko jurumu tɛ an na, an bɛ an yɛrɛw lafili, tiɲɛ tɛ an kɔnɔ. 9Ni an b'an jɔ an ka jurumuw la, ale ye kantigi ye, a tilennen bɛ ka an ka jurumuw yafa an ma, ani k'an saniya tilenbaliya bɛɛ ma. 10Ni an ko an ma jurumu kɛ, an bɛ Ala kɛ nkalontigɛla ye, a ka kuma tɛ an kɔnɔ fewu.\n1 YUHANA 21Ne ka denmisɛnw, ne bɛ nin kow sɛbɛn k'a ci aw ma walisa aw kana jurumu kɛ. Nka ni dɔ ye jurumu kɛ, Dɛmɛbaa bɛ an fɛ an Fa kɛrɛ fɛ, o ye Yesu Krisita tilennen ye. 2Ale de ye an ka jurumuw juru sara ye, an dama ta tɛ, fo diɲɛ bɛɛ ta. 3Ni an bɛ a ka ci fɔlenw mara, an b'a dɔn o de la ko an bɛ ale dɔn. 4Min b'a fɔ ko a bɛ ale dɔn, k'a sɔrɔ a tɛ a ka ci fɔlenw mara, o ye nkalontigɛla ye, tiɲɛ t'a kɔnɔ. 5Nka min bɛ a ka kuma mara, Ala kanuya dafalen bɛ o kɔnɔ sɛbɛ la. An b'a dɔn o de la ko an bɛ ale la. 6Min b'a fɔ ko a tolen bɛ ale la, o ka kan ka taama i ko ale yɛrɛ taamana cogo min na. 7Kanulenw, ne tɛ ci kura sɛbɛn k'a ci aw ma fɔ ci kɔrɔ, o bɛ aw bolo kabini fɔlɔfɔlɔ. Aw ye kuma min mɛn ka ban, o de ye o ci kɔrɔ ye. 8O bɛɛ n'a ta ne bɛ min sɛbɛn k'a ci aw ma, o ye ci kura ye. O ye tiɲɛ ye ale ni aw fɛ, k'a masɔrɔ dibi tɛmɛntɔ don, kɛnɛ sɛbɛ bɔra ka ban. 9Min b'a fɔ ko a bɛ kɛnɛ la k'a sɔrɔ a bɛ a balima koniya, o bɛ dibi la halibi. 10Min bɛ a balima kanu, o tolen bɛ kɛnɛ la, a tɛna kɛ mɔgɔ si ka kunnatiɲɛni sababu ye. 11Nka min bɛ a balima koniya, o bɛ dibi la, a bɛ taama dibi la. A tɛ a taa yɔrɔ dɔn, k'a masɔrɔ dibi y'a ɲɛ lafin. 12Ne bɛ nin sɛbɛn ci aw ma, denmisɛnw, k'a masɔrɔ aw ka jurumuw yafara aw ma ale tɔgɔ barika la. 13Ne bɛ nin sɛbɛn ci aw ma, ne faw, katuguni min bɛ kabini fɔlɔfɔlɔ, aw bɛ o dɔn. Ne bɛ nin sɛbɛn ci aw ma, kamalenw, katuguni aw ye se sɔrɔ Sitanɛ kan. Ne ye nin sɛbɛn ci aw ma, denmisɛnw, k'a masɔrɔ aw ye Fa Ala dɔn. 14Ne ye nin sɛbɛn ci aw ma, ne faw, katuguni min bɛ kabini fɔlɔfɔlɔ, aw ye o dɔn. Ne ye nin sɛbɛn ci aw ma, kamalenw, k'a masɔrɔ aw barika ka bon, Ala ka kuma tolen bɛ aw kɔnɔ, aw ye se sɔrɔ Sitanɛ kan. 15Aw kana diɲɛ kanu, aw kana diɲɛ kɔnɔ fɛnw kanu. Ni mɔgɔ dɔ bɛ diɲɛ kanu, Fa Ala kanuya tɛ o tigi kɔnɔ fewu. 16Katuguni fɛn minnu bɛɛ bɛ diɲɛ la, farisogo nege, ɲɛ nege, ani diɲɛ ka yɛrɛjiranciya, olu si tɛ bɔ Fa Ala la, u bɛ bɔ diɲɛ de la. 17Diɲɛ kɔni bɛ tɛmɛn ani a negew fana, nka min bɛ Ala sago kɛ, o bɛ to badaa-badaa. 18Ne ka denmisɛnw, laban tuma surunyara. Aw y'a mɛn ko Krisita kɛlɛbaa ka kan ka na. Ayiwa sisan Krisita kɛlɛbaa caman y'u jira. O de la an b'a dɔn ko laban tuma surunyara. 19U bɔra an ka jɛ la, nka u tun tɛ an dɔw ye. Ni u tun ye an dɔw ye, u tun na to an fɛ. Nka u bɔra k'a jira ko u tun tɛ an dɔw ye. 20Aw kɔni ye tulu munni sɔrɔ Senuma de fɛ, aw bɛɛ ye dɔnniya sɔrɔ. 21Ne ka sɛbɛn ci kun tɛ aw ma ko aw tɛ tiɲɛ dɔn, nka ne y'a ci katuguni aw b'a dɔn, ani aw b'a dɔn fana ko nkalon si tɛ bɔ tiɲɛ la. 22Jɔni ye nkalontigɛla ye, fɔ min b'a fɔ ko Yesu tɛ Krisita ye? O tigi ye Krisita kɛlɛbaa ye, a bɛ ban Fa Ala ni a Denkɛ la. 23Min bɛ ban Denkɛ la, o bɛ ban a Fa fana la. Min bɛ sɔn Denkɛ ma, o bɛ sɔn a Fa fana ma. 24Aw kɔni ye kuma min mɛn kabini fɔlɔfɔlɔ, o ka to aw kɔnɔ. Aw ye min mɛn kabini fɔlɔfɔlɔ, ni o tolen bɛ aw kɔnɔ, aw fana nɔrɔlen na to Denkɛ la ani a Fa fana la. 25Krisita ye layidu ta ko a bɛ min di an ma, o ye ɲɛnamaya banbali de ye. 26Minnu b'a fɛ ka aw lafili, ne bɛ nin sɛbɛn k'a ci aw ma olu ko la. 27Aw kɔni ye Ni Senu sɔrɔ Krisita fɛ, o tolen bɛ aw kɔnɔ, aw mago tɛ mɔgɔ si la ka aw kalan. Ni Senu bɛ aw kalan ko bɛɛ la, a ka kalan ye tiɲɛ ye, nkalon tɛ. O de y'a to aw ka Ni Senu ka kalan mara ka aw to Krisita la. 28Ayiwa, denmisɛnw, aw ka to Krisita la, walisa a mana i jira, an ja gɛlɛyalen ka sɔrɔ, an kana maloya a ɲɛ kɔrɔ a na don na. 29Aw y'a dɔn ko Krisita tilennen don, o de kosɔn, aw ka kan k'a dɔn ko mɔgɔ o mɔgɔ bɛ tilennenya kow kɛ, o bangera ale de fɛ.\n1 YUHANA 31Fa Ala ye an kanu haali cogo min na, o filɛ nin ye, ko an ka wele Ala denw. An kɛra ten fana. O de y'a to diɲɛ tɛ an dɔn, k'a masɔrɔ a ma Ala dɔn. 2Kanulenw, sisan an ye Ala denw ye, nka an na kɛ min ye, o ma jira fɔlɔ. An y'a dɔn ko Krisita mana i jira, an na kɛ a bɔɲɔgɔnkow ye, k'a masɔrɔ ale bɛ cogo min na, an n'a ye ten. 3O jigi bɛ mɔgɔ o mɔgɔ fɛ Krisita kan, o bɛ a yɛrɛ saniya i ko ale ka senu cogo min na. 4Mɔgɔ o mɔgɔ bɛ to ka jurumu kɛ, o bɛ to ka sariya fana tiɲɛ. Jurumu dun ye sariya tiɲɛni de ye. 5Aw b'a dɔn ko Krisita y'i jira walisa ka jurumu bɔ mɔgɔw la, jurumu si tɛ ale la. 6Mɔgɔ o mɔgɔ tolen bɛ ale la, o tɛ to ka jurumu kɛ nka min bɛ to ka jurumu kɛ, o ma ale ye, o ma ale dɔn. 7Denmisɛnw, mɔgɔ si kana aw lafili. Min bɛ to ka tilennenya kow kɛ, o tilennen bɛ i ko Krisita yɛrɛ tilennen bɛ cogo min na. 8Min bɛ to ka jurumu kɛ, o bɔra Sitanɛ de la, katuguni Sitanɛ bɛ jurumu kɛ kabini fɔlɔfɔlɔ. Ala Denkɛ y'i jira nin de kosɔn, walisa a ka Sitanɛ ka kɛwalew tiɲɛ. 9Mɔgɔ o mɔgɔ bangera Ala fɛ, o tɛ to ka jurumu kɛ, katuguni Ala ka danni fɛn tolen bɛ a kɔnɔ, a tɛ se ka to ka jurumu kɛ, k'a masɔrɔ a bangera Ala fɛ. 10Ala denw ni Sitanɛ denw bɛ dɔn ka bɔ ɲɔgɔn na nin de la: Min tɛ to ka tilennenya kow kɛ, o ma bɔ Ala la, ani min tɛ a balima kanu fana. 11Aw ye ci min mɛn kabini fɔlɔfɔlɔ, o filɛ nin ye, ko an ka ɲɔgɔn kanu. 12An kana kɛ i ko Kaɛn, o bɔra Sitanɛ la, ka a yɛrɛ dɔgɔkɛ faga. Mun na a y'a faga? Katuguni ale ka kɛwalew tun ka jugu, k'a sɔrɔ a dɔgɔkɛ taw tilennen tun don. 13Balimaw, ni diɲɛ bɛ aw koniya, aw kana kabakoya o la. 14An y'a dɔn ko an bɔra saya la ka don ɲɛnamaya la, katuguni an bɛ balimaw kanu. Min tɛ a balima kanu, o tolen bɛ saya la. 15Mɔgɔ o mɔgɔ bɛ a balima koniya, o ye mɔgɔfagala de ye. Aw y'a dɔn ko ɲɛnamaya banbali tolen tɛ mɔgɔfagala si kɔnɔ abada. 16An bɛ kanuya dɔn nin de la, katuguni Krisita ye a ni di an kosɔn. An fana ka kan ka an ni di balimaw kosɔn. 17Nin diɲɛ nafolo bɛ min fɛ, ni o ye a balima kɔlilen ye, k'a sɔrɔ a ma sɔn ka hinɛ a la, Ala kanuya bɛ o tigi kɔnɔ cogo di? 18Denmisɛnw, an ka kanuya kana kɛ da la kuma dama ye nɛnkun na, fɔ kɛwalew ni tiɲɛ la. 19O de la an n'a dɔn ko an ye tiɲɛ ta ye. An bɛ se ka an hakili sigi ale ɲɛ kɔrɔ. 20Ni an dusukun bɛ an jalaki, Ala ka bon ni an dusukun ye, ale bɛ fɛn bɛɛ dɔn. 21Kanulenw, ni an dusukun ma an jalaki, an ja bɛ gɛlɛya Ala ɲɛ kɔrɔ, 22an mana fɛn o fɛn deli fana, an bɛ o sɔrɔ ale fɛ, katuguni an bɛ a ka ci fɔlenw mara ka a diyaɲekow kɛ sɔn. 23A ka ci fɔlen filɛ nin ye, ko an ka da a Denkɛ Yesu Krisita tɔgɔ la, ka ɲɔgɔn kanu ka kɛɲɛ ni o ka ci dilen ye an ma. 24Min bɛ ale ka ci fɔlenw mara, o tigi tolen bɛ Ala la, Ala tolen bɛ o tigi la. An b'a dɔn ko Ala tolen bɛ an na nin de la, a ye a Ni Senu di an ma.\n1 YUHANA 41Kanulenw, aw kana da niw bɛɛ la, nka aw ka u kɔrɔbɔ yala ni u bɔra Ala de la, katuguni kira nkalontigɛla caman nana diɲɛ la. 2Aw na Ala Ni dɔn nin de la, ni o ni b'a fɔ ko Yesu Krisita farisogoma nana, o bɔra Ala la. 3Ni o ni m'a fɔ ko Yesu Krisita farisogoma nana, o ma bɔ Ala la, o ye Krisita kɛlɛbaa ni de ye. Aw y'a mɛn ko o bɛ na, a bɛ diɲɛ la sisan yɛrɛ. 4Aw kɔni, denmisɛnw, aw bɔra Ala la, aw ye se sɔrɔ o kira nkalontigɛlaw kan, katuguni min bɛ aw kɔnɔ, o ka bon ni diɲɛ kɔnɔ ta ye. 5Olu ye diɲɛ taw de ye, o de y'a to u bɛ kuma diɲɛ cogo la, diɲɛ bɛ u lamɛn. 6Anw kɔni bɔra Ala la. Min bɛ Ala dɔn, o bɛ an lamɛn. Min ma bɔ Ala la, o tɛ an lamɛn. An bɛ tiɲɛ ni ani nkalon ni dɔn o de fɛ. 7Kanulenw, an ka ɲɔgɔn kanu, katuguni kanuya bɔra Ala de la. Kanuya sɛbɛ bɛ min kɔnɔ, o bangera Ala fɛ, a bɛ Ala dɔn. 8Kanuya sɛbɛ tɛ min kɔnɔ, o tɛ Ala dɔn, k'a masɔrɔ Ala ye kanuya de ye. 9A filɛ, Ala ye a ka kanuya jira an ta fan fɛ nin de fɛ, a ye a Denkɛ kelenpe ci ka na diɲɛ la, walisa an ka ɲɛnamaya o de barika la. 10Kanuya bɛ nin de la: A tɛ ko an ye Ala kanu mɛnɛ, nka ale de ye an kanu ka a Denkɛ ci ka na, a ka kɛ an ka jurumu juru sara ye. 11Kanulenw, k'a sɔrɔ Ala ye an kanu ten, an fana ka kan ka ɲɔgɔn kanu dɛ! 12Mɔgɔ si ma Ala ye abada. Ni an bɛ ɲɔgɔn kanu, Ala tolen bɛ an na, a ka kanuya dafalen bɛ an na. 13Nin de y'a to an b'a dɔn ko an tolen bɛ ale la ani ale tolen bɛ an na, katuguni a ye a Ni dɔ di an ma. 14An kɔni y'a ye ka seereya kɛ ko Fa Ala ye a Denkɛ ci ka na, a ka kɛ diɲɛ Kisibaa de ye. 15Mɔgɔ o mɔgɔ b'a fɔ ko Yesu ye Ala Denkɛ ye, Ala tolen bɛ o la, o fana tolen bɛ Ala la. 16Ala bɛ an kanu kanuya min na, an ye o dɔn, an dara o la fana. Ala ye kanuya de ye. Min tolen bɛ kanuya la, o tolen bɛ Ala la, ani Ala tolen bɛ o la. 17Kanuya bɛ dafa an fɛ nin de la, walisa an ja ka gɛlɛya kiri tigɛ don na, katuguni ale bɛ cogo min na, an fana bɛ diɲɛ la o cogo de la. 18Siran tɛ kanuya la, nka kanuya dafalen bɛ siran gɛn ka bɔ yen, k'a masɔrɔ tɔɔrɔ bɛ siran fɛ. Min bɛ siran, o ma dafa kanuya la. 19An kɔni bɛ Ala kanu, katuguni ale fɔlɔ de ye an kanu. 20Ni mɔgɔ dɔ y'a fɔ ko a bɛ Ala kanu, k'a sɔrɔ a bɛ a balima koniya, o ye nkalontigɛla ye. Katuguni a ɲɛ bɛ a balima min na, ni a tɛ o kanu, a ɲɛ tɛ Ala min na, a bɛ se ka o kanu cogo di? 21An ye nin ci sɔrɔ a fɛ, ko min bɛ Ala kanu, o ka a balima fana kanu.\n1 YUHANA 51Mɔgɔ o mɔgɔ dara a la ko Yesu ye Krisita ye, o bangera Ala fɛ. Min bɛ fa kanu, o bɛ a den fana kanu. 2Ni an bɛ Ala kanu ka a ka ci fɔlenw mara, an b'a dɔn o de fɛ ko an bɛ Ala denw kanu. 3Ka Ala kanu, o ye nin de ye, ka a ka ci fɔlenw mara. A ka ci fɔlenw man gɛlɛn. 4K'a masɔrɔ min bangera Ala fɛ, o bɛ se sɔrɔ diɲɛ kan. Se min bɛ sɔrɔ diɲɛ kan, o ye nin de ye, an ka dannaya. 5Jɔn bɛ se sɔrɔ diɲɛ kan? Fɔ min dara a la ko Yesu ye Ala Denkɛ ye. 6Min nana ji ni joli barika la, Yesu Krisita don. A ma na ni ji dama ye mɛnɛ, a nana ni ji ni joli ye. Ni Senu de bɛ o seereya kɛ, katuguni Ni Senu ye tiɲɛ de ye. 7Seere saba bɛ yen, 8Ni Senu ni ji ani joli, o saba ka seereya bɛnnen bɛ ɲɔgɔn ma. 9Ni an bɛ mɔgɔw ka seereya minɛ, Ala ka seereya ka bon n'o ye, k'a masɔrɔ Ala ka seereya ye nin de ye, ko a ye a Denkɛ seereya kɛ. 10Min bɛ da Ala Denkɛ la, seereya bɛ o fɛ a yɛrɛ kɔnɔ. Min ma da Ala ka kuma la, o ye Ala kɛ nkalontigɛla ye, katuguni Ala ye a Denkɛ seereya min kɛ, a ma da o la. 11O seereya filɛ nin ye, ko Ala ye ɲɛnamaya banbali di an ma, o ɲɛnamaya bɛ sɔrɔ a Denkɛ la. 12O Denkɛ bɛ min fɛ, ɲɛnamaya bɛ o fɛ. Ala Denkɛ tɛ min fɛ, ɲɛnamaya tɛ o fɛ fewu. 13Aw minnu dara Ala Denkɛ tɔgɔ la, ne bɛ nin kow sɛbɛn ka ci aw ma, walisa aw k'a dɔn ko ɲɛnamaya banbali bɛ aw fɛ. 14Ja gɛlɛya min bɛ an fɛ Ala ɲɛ kɔrɔ, o filɛ nin ye, ko ni an ye fɛn dɔ deli a fɛ ka kɛɲɛ ni a sago ye, a bɛ an lamɛn. 15Ni an y'a dɔn ko a bɛ an lamɛn, an y'a dɔn ko an bɛ fɛn o fɛn deli a fɛ, an ye o sɔrɔ ka ban. 16Jurumu min tɛ mɔgɔ bila saya la, ni mɔgɔ dɔ y'a ye ko a balima bɛ o jurumu kɛ, a ka Ala deli, Ala na ɲɛnamaya di o ma. Jurumu min tɛ mɔgɔ bila saya la, o ko don. Jurumu dɔ bɛ mɔgɔ bila saya la, ne t'a fɔ ko delili ka kɛ o ko la. 17Tilenbaliya bɛɛ ye jurumu ye. Jurumu dɔ bɛ yen min tɛ mɔgɔ bila saya la. 18An y'a dɔn ko mɔgɔ o mɔgɔ bangera Ala fɛ, o si tɛ to ka jurumu kɛ, katuguni Ala Denkɛ bɛ o mara, Sitanɛ tɛ maga a la. 19An y'a dɔn ko an ye Ala ta ye, ko diɲɛ bɛɛ bɛ Sitanɛ fanga kɔrɔ. 20An y'a dɔn fana ko Ala Denkɛ nana, ko a ye hakili di an ma, walisa an ka o Sɛbɛma dɔn. An bɛ o Sɛbɛma yɛrɛ la, a Denkɛ Yesu Krisita kɔni. O de ye Ala sɛbɛ yɛrɛ ye, ani ɲɛnamaya banbali. 21Denmisɛnw, a' ye aw yɛrɛw kɔlɔsi boli batoli la.


Nin ye hakilina dɔw ye Balikukalan tɔgɔladon seli kuncɛdon kan Mali la | FASOKAN\nNin ye hakilina dɔw ye Balikukalan tɔgɔladon seli kuncɛdon kan Mali la\nPublié le 13 septembre 2010 par fasokan\nI n’a fɔ a fɔra kunnafini caman kɔnɔ ka tɛmɛn cogo min na, sɛtanburukalo tile segin tun ye balikukalan tɔgɔladon ye Diɲɛ kɔnɔ. O seli kurunbokarila Yelimane, Kayi mara la sɛtanburukalo tile san2010, Karamɔgɔ Saliku Sanɔgɔ fɛ, n’o ye Kalanko, Balikukalan ni Fasokanw Minisiri ye.\nKo tɔw bɛɛ kuncɛra arabadon, sɛtanburukalo tile 8 santiridekɔnferansi la Bamakɔ.\nO don kama, Balikukalan tɔgɔladon seli labɛnjɛkulu ye bakuruba kunnafonigafe labɛn walasa ka jama bɛɛ kunnafoni balikkalanko kan k’a ta kabini Mali ka yɛrɛta daminɛ na ka n’a bila bi la.\nKunnafoni in ja bɔra cɛakɛbaranin na karamɔgɔ Musa Jabi fɛ, k’a kalan jama ye. Kunnafoni tun b’a ta balikalan jujɔn na Mali kɔnɔ, a ye kɔbaw ni baba minnu tigɛ, cɛsiri ni sɛgɛn minnu kɛr’a ko la, a ye jɔda min ɲɛ togodalamɔgɔw ye ka tɛmɛn, a bɛ dabolo min na bi k’a sababu kɛ Mali fangaɲɛmɔgɔw, kalan minisirisow, kankoɲɛɲini baaradaw, kalanko dɛmɛbaw ani kɛnyɛrɛyew fɛ bi.\nKaramɔgɔ Musa Jabi ye kunnafoni di in kuncɛ ni nin somɔgɔsama kumasen damadɔw ye :\n« Kan man bon ni kan ye, kan man di ni kan ye, kan man fisa ni kan ye. Ni min y’a mago don a ta la, o ta bɛɛ taa ɲɛ. Min mana ban a ta la, kunmayɛlɛmabanfula bɛ don o tigimasina kun na.\nKalanbaliya dibi dakun wɛrɛ bɔra, n’o ye cakɛbaranin dɔbaliya ye »\nNin kumasen damadɔn ninnu faamuni, k’u kɔrɔ dɔn, o nafa bonya, a ka kan da ka ‘a ma k’a walawala dɔɔni.\n« kan man bon ni kan ye, kan man di ni kan ye, kan man fisa ni kan ye »\nO ye N hakili la, o ye tiɲɛ yɛrɛ ye bawo :\nNi kan tɛ, kuma ɲɔgɔnya tɛ yen, o min b’a to mɔgɔw bɛ ɲɔgɔn kɔnɔkow dɔn ka kow nɔgɔya ;\nNi kan tɛ, ɲɔgɔnfaamu bɛ gɛlɛya, wa faamubaliya bɛna ni bɛnbaliya ye sigiɲɔgɔnw ni ɲɔgɔn cɛ, baarada mɔgɔw ni ɲɔgɔn cɛ, jamanaw ni ɲɔgɔn cɛ ;\nNi kan tɛ, dɔnni tɛ sɔrɔ, kunfinya tɛ kɛlɛ, wa ɲɛtaa tɛ sabati ;\nNi kan tɛ, kɔrɔlenw bɛ tunun, diɲɛ na kɛ taabolontan ye bawo bi bɛ dila kunun kan, wa sini bɛ dila bi kan,\nNi kan tɛ, kunnafoni tɛ sɔrɔ, diɲɛ na to kunba la, mɔgɔw tɛ bɔ ɲɔgɔn ka kɛta kalama janko ka ɲɔgɔn ladege walasa diɲɛ sentan jamanaw ka setigi jamanaw nɔbɔ, ka taasira jɔnjɔn don demisɛnw kɔrɔ;\nNi kan tɛ, jɛɲɔgɔnya tɛ sabati sigidaw ni ɲɔgɔn cɛ ani jamanaw ni ɲɔgɔn cɛ\nNi sɔsɔli ma sɔrɔ nin halilina fɔlen ninnu na k’a fɔ ko kan bɛɛ fɔbagaw mago bɛɛ nin bɛɛ la u ka kanw kɔnɔ, ko kan kelen mɛbali fila tɛ se ka jɛ fiyɛw ni kanbayɛlɛmalikɛla t’u cɛma, ko mago bɛ kan kelen kelen bɛɛ la diɲɛ ka ɲɛtaa kama, ko ni kan dɔ tununna o ye diɲɛ dɔnko n’a seko dɔ tununnen ye, o b’a jira ko sɔsɔli t’a la k’a fɔ ko kan man bon kan ye, ko kan man di kan ye, ko kan man fisa ni kan ye.\n« Min mana ban a ta la, kunmayɛlɛmabanfula bɛ don o tigimasina kun na. »\nKan wɛrɛ mɛni tɛ mɔgɔ kɛ o kan tigiw ye! I mana kan wɛrɛ mɛn cogo o cogo, i to tɔ don i ka jamana tɔgɔ la, i bɛ filɛ n’o seko, o dɔnko, o danbew, a n’o kɔrɔlenkow de ye. Wa fɔ an k’a dɔn ko kan wɛrɛ tɛ se abada, ka kan wɛrɛ nɔnabila diɲɛ forobakɛnɛw kan,n’e bann’i ka kan na, o kɔrɔ ye ko e tɛ forobakɛnɛ kan, ali n’i bɛ yen bawo kan t’i bolo.\nN’o ye tiɲɛ ye, o b’a jira ko siga t’a la k’a fɔ ko ni mɔgɔ min banna a ka kan na, o bɛ to walikan wɛrɛ fɔbaw ladegeli la u ka kow la bawo, kan de bɛ Adamaden taabolo jira i la.\nO si t’a la juguman ye fɔ yɛrɛkan mɛnbaliya kɛlen ka faamubaliya cooko i n’i faso denw cɛ, i faso kɔnɔ.\n« Kalanbaliya dibi dakun wɛrɛ bɔra, n’o ye cakɛbaranin dɔbaliya ye »\nDiɲɛ ye kurun de ye ji kan. A bɛ bɔ a nɔ na don o don. N’e mɔgɔ min banna ka don o kurun kɔnɔ, diɲɛ bɛ taa kiI to, wa i tɛ kun tɔw la bile abada. O dɔ ye cakɛbaraninko ye. Cakɛbaaranni ye kɛnɛ minɛ diɲɛko bɛɛ la bi. Mɔgɔ o mɔgɔ, k’i y’i ka kan kalan k’a dɔn, k’a dɔnnakari, n’i tɛ ka baara kɛ n’a ye cakɛbaranin na, i n’a to dibi la bawo diɲɛ mɔgɔ tɔ tɛna i kan mɛn, k’i ka kɛtaw ye. I ka baara na kɛ sanjikɔrɔwɔsi ye, k’a mara i yɛrɛ kɔrɔ bawo a tɛna dibi kogo kari, ka cogoyɔrɔ sɔrɔ diɲɛ dɔnnibulonba kɔnɔ, n’o ye ɛntɛrinɛti ye, o min kɛra dɔnkow jɛrɛyɔrɔ ye.\nWa, foyi tɛna an ka kan taa ɲɛ ka se yen fɔ an yɛrɛ ka cɛsiri ni baara. O de kama, ne y’a kɔlɔsi nin kuma in fɔ don, ko n ye baara min kɛ, n’o ye ka se ka kunnafonidiyɔrɔ dila bamanankan na ɛntɛrinɛti kan walasa ka dibi fara ka bɔ bamanankan ni diɲɛ kan tɔ cɛ, jɔyɔrɔ na ye o la don dɔ. Ne na n seko kɛ n faso kunnafonidili la n fakan na diɲɛ kunnafoni kafobulonba kɔnɔ.\nNe y’a dɔn ko jɔyɔrɔ bɛ n ka kan na ɛntɛrinɛti kan togodalamɔgɔw kama, don min na n sera ka farafinyasabatilikɛlɛ cɛba dɔ niyɔrɔ taasibila dɔ bayɛlɛma bamanankan na, n balemaw ye min ɲɛnajɛ kɛra Faransi ka ɲɛsin Ɛme Sɛzɛri ma. Farafinna mɛɛna ni jɔnya zu ye a kan na, a mɛɛna ni jɔnyajuru ye a sen na. Cɛba dɔw de ye u seko kɛ walasa ka Farafin ka hɔrɔnya n’a danbe d’a ma. Yali a man kan an ka togodalamɔgɔw ka bɔ o kalama wa ? Kɛcogo wɛrɛ jumɛn b’o la, n’a ma fɔ an ka kanw na?\nNe y’a dɔn ko jɔda bɛ an ka kanw na nin kuma in fɔyɔrɔ la, waati min na ne miiri jiginna a la ko a mɛɛna, kunnafoni di kɛ bana dɔ kan, bana min tun ye diɲɛ kolo gan waati la, n’o ye giripu pɔrisini ye min daminɛna Mɛkisiki. O b’a jira ko Ɛntɛrinɛti kan, an ka kanw bɛ se ka kɛ sababu ye k’an ka togodalamɔgɔw tanga diɲɛ kojugubaw ma ani k’u kunnafoni yɛrɛtanga cogoya caman na.\nNe nisɔndiyara waati min na, Minisiri ka dantigɛli la, ne y’a ye ko ne tun ka sɛbɛnni sera o yɔrɔ dɔw ma ka ban:\n« N’an bɛ taama an ka jamana kɔnɔ, an ka duguw tɔgɔw sɛbɛnnen ye an ka kan na, an ka se k’u kalan. »\nDusu kura donna ne na ne kɛlen ka Balikukalan nafa mɛn musow ka ɲɛtaako la nin don, ka sɔrɔ ne tun ye nin kunnafoni in sɛbɛn ka ban Balikukalan nafa kan an ka togoda musow ka ɲɛtaa la.\nNe hakili jiginna nin sɛnɛkɛla in na, o min wasalen don n’a ka kan ye, bawo a y’a ka diɲɛlatigɛ mago caman nɔgɔya a bolo.\nNe y’a dɔn ko tiɲɛ yɛrɛ la, an ka kanw ye nɔ bɔ, waati min na ne sera ka san 2010 Diɲɛ ntolatanba carinni na ɛntɛriniɛti kan bamanankan na ntolatan kɛ waati yɛrɛ la ekipuw ni ɲɔgɔn cɛ ntolatankɛnɛ kan.\nTiɲɛ yɛrɛ la, Farafinnakanw ye nɔ bɔ! Dɔ ka kan ka fara cɛsiri kan, walasa gɛlɛya o gɛlɛya bɛ an ka kanw kan ɛntɛrinɛtiko la, fura ka sɔrɔ o gɛlɛyaw bɛɛ la.


Wikipedia ye ansiklopedi sarabɔbali ye aw bɛɛ jɔyɔrɔ bɛ min dilanni na. Walasa k'o waleya, an bɛɛ ka sɛbɛni k'a la. Sisan ɲɛ 646 bɛ Bamanankan Wikipedia kɔnɔ. Aw ni ce yɛrɛ-ko kɛko ɲuman na! Aw bɛsɛ ka Faransikan walima kan wɛrɛ bayɛlɛma kata bamanankan na! Wikipedia: Bamanankan sigini bɛ katimu duguma k'aw dɛmɛ aka baara la. Ka kunnafoni wɛrɛw sɔrɔ, faransikan Wikipedia lajɛ. Ka fara bamanankan daɲɛ 1000 bɛ Wiktionnaire kɔnɔ!\nRécupérée de « https://bm.bywiki.com/w/index.php?title=Nyɛ_fɔlɔ&oldid=37773 »


(Redirigé depuis Aw sɛ so)\nWikipedia ye ansiklopedi sarabɔbali ye aw bɛɛ jɔyɔrɔ bɛ min dilanni na. Walasa k'o waleya, an bɛɛ ka sɛbɛni k'a la. Sisan ɲɛ 654 bɛ Bamanankan Wikipedia kɔnɔ. Aw ni ce yɛrɛ-ko kɛko ɲuman na! Aw bɛsɛ ka Faransikan walima kan wɛrɛ bayɛlɛma kata bamanankan na! Wikipedia: Bamanankan sigini bɛ katimu duguma k'aw dɛmɛ aka baara la. Ka kunnafoni wɛrɛw sɔrɔ, faransikan Wikipedia lajɛ. Ka fara bamanankan daɲɛ 1000 bɛ Wiktionnaire kɔnɔ!


Kodofara - Fàkan\nKodofara bɛ Kayi marabolo fɛ. A bɛ galoda min na, o ye "bɛnkadifuɲa" ye. Kita de y'a ka kolomi ye. A n'o cɛ jànya ye bam 27 ye. A ni galotigidugu ta ye bam 12 ye. Kodofara kɔrɔnyanfan fɛ, Sɛnko bɛ Sɔrɔ yen ni bam 7 ye. Kodokonin b'a tlebinyanfan fɛ ni bam 2 ye. Kɛɲɛka fɛ, bɔrɔ bɛ yen ni bam 8 ye. Wòroduguyanfan na, Ba bɛ yen ni bam 6 ye.\nDonsokɛ dɔ de ye kodofara tu Tigɛ. A tùn bɛ Taa kungoyaala de la a yɔrɔ in na. Nkà o don kama kodosun de tùn ka Ca a kungoda kofɔlen in na. A yɔrɔ kɛlen donsokɛ sìgiyɔrɔ ye, mɔgɔw tùn b'a Jira ni tɔgɔ min ye o de ye " Kodofara" ye. Kabini o waatiw fo bì tɔgɔ fla ma F'a ma. Nkà fɔcogo ko siratigɛ la danfaranin dɔ bɛ yen. O tɛ dɔ wɛrɛ ye, a bɛ fɔ "kodofara" walima "kodofra".\nLaadala-dugutigiya de bɛ Kodofara. Yen dugutigiya bɛ Nà sugandilikunda. A ko bɛɛ fana tolen Bɛ kìn kelen ni jàmu kelen ka bolo de kàn yen. N'a Bɔra saya la, fɛn wɛrɛ tԑ yen dugutigi Bɔ dugutigiya la. Nkà ni dugutigi Ntanyana u bɛ sàn fla de Kɛ ka sɔrɔ ka kura Sìgi a nɔ na. Yen tu tigɛbaa tùn ye Marimu sirima Sibibe ye. Donsoya de Taara Bɔ n'a ye yen n'o tɛ a tùn bɛ Bɔ Korenna de. Màsakɛfanga waatiw la, kodofara tùn bɛ Mara màsakɛdugu min fɛ o ye kumanko ye. Bì, Kaliba Sidibe de bɛ yen dugutigiya la. Nk'a Fɔra Nana bubu ni Fajala ninnu 'kɔ.\nKodofara tɛ duguba ye bari a sìgikɛnɛ tɛ Tɛmɛ bam 2 kan kɛnɛ naani 'kɔnɔ. Yen dugumɔgɔw fana caya o caya tɛ Tɛmɛ 3000 kan.\nFulaw ni bamananw ni màrakaw ani màninkaw de sìgilen bɛ kodofara. Yen jàmuw ye: Jalo, jawara, jakite,jara, sidibe, sangare ani Tarawele ye. Ninankunya bɛ sidibe ni sangare 'cɛ, a bɛ jalo ni jakite 'cɛ ani jara ni tarawele 'cɛ yen. Furuko siratigɛ la, 'tnɛ foyi tɛ yenkaw ni ɲɔgɔn cɛ. Bamanankan de bɛ Fɔ Kodofara.\nSɛnɛ ye yen baarawla fànba ye. U bɛ keninke, saɲɔn, sàba, tiga, tiganinkuru, ɲimikala, woso, je, bàra, galama, ʃɔ, zɛrɛ, bɛnɛ, dà, kɔɔri, mangoro, lenburu, buyakgi, ntɔmɔnɔ, fòronto, jaba, tamati, nkɔyɔ, gan, salati, ʃù, kɔnkɔn, ɲugu, nanaye ani melɔn Sɛnɛ yen. Yen bagan marataw ye: Bà, misi, saga, fàli, wùlu, jakuma, ʃɛ, kami, tonkɔnɔ ani jɛnɛntubannin ye. Mɔni fana bɛ dɔɔnin dɔɔninkɛ yen. U ka mɔnikɛ minɛw ye jɔ, susu, sagi, doolen, zɔlɔ ani bese ye. Jago siratigɛ la yenkaw bɛ sɛnɛfɛn-feerew ni butigifeere ni baganfeere ani bololafɛndlata-feere (daba, mifyɛn, dàga ni jirisʃi, segeredla, sìgilandla, kalakadla ani sansaradla) Kɛ. Donsoya ye yen jujɔn dɔ ye wa halisa o ma da Blà yen fɔlɔ.\nMarifa, wosen, wɔlɔgɛn, nkɔrɔ, nkana, manabɛlɛ, ntɛnfɛrɛ wɔlɔjuru, samani ka wɔlɔ Minɛ a fan kan, dingɛ tigɛli ka wɔlɔfan Blà o la, kàla (bàlaminɛna). Ninnu y'u ka kungosogow ni kɔnɔw fàalifɛɛrɛw ye. U b'u ka misidenw Dabɔ ni tonsɛ (ncɔlɔ) ye. U b'u ka misi murutilenw Minɛ ni jonbori flili ye. Walima a Nɛgɛni ni dumunifɛn ye walima k'a bagan masina Koron ka Dòn yɔrɔnin dɔ la.\nЛɔʃimansin, jabaranin, kɔɔrisugu, tlebarika-walan, kalalikɛkɛmansin, pɔnpekɔlɔn, sɛnɛkɛ-mansin, sènfɛjuru, arajo ani moto ye yenkaw ka ko kura nàlenw ye. CMDT ni jigisɛmɛjiri ani EFAO baɲumankɛtɔnw ye ninnu ye baara Kɛ yenkaw ka yiriwa siratigɛ la. U ka o yiriwa gtùn Лɛsinnen bɛ sɛnɛko ni sannifeere ani dɛsɛbaatɔw dɛmɛni de ma.\nDugumadakun fàn fɔlɔ kàlanko kelen de bɛ kodofara lakɔli sira kàn. U ka o lakɔlikàlan in da Bɔra 2000 sàn. Nkà madarasa-kalan min b'u fɛ yen o da Bɔra 2004 sàn. O fana ye dugumadakun fàn fɔlɔ ta ye. Lakɔlikalan de Dònna kà Kɔn yen kàlan bɛɛ 'ɲɛ wa hali bì o de fànga ka bòn ka Sago tɔw kàn.\nSilamɛya bɛ kodofara. U ka silamɛya da Minɛna 1982 sàn. Màa min Nàna n'a ye o ye Musa Fanɛ ye. Nkà silamɛya kɔ fɛ laadala bato dɔw fana bɛ yen i n'a fɔ nama ni koma/Kɔmɔ. Yen dugu dasiri ye jinɛ ni kɔtɛ ye.\nKɔɲɔ ni seli ni sanyɛlɛma ni denkundi ni ntolatan ni tɔnɲɛnajɛ ani laadalakow ye yenkaw ka ɲɛnajɛlakow ye. U ka fɔlifɛnw ye gita ni buru ni dunun ni flen ni kolonkolon ni wasanba ni nkɔnin ani patikoronba ye. Yenkaw ka tlonkɛcogo kɔrɔw ye bɛlɛda nparibɔ ani fɛrɛn ye. U ɲɛnajɛw bɛ Kɛ fòrobakɛnɛba min kàn u b'o Weele ko "Bara".\nManɔgɔ ni ntɛbɛn ni npɔliyɔ ni saalen ni samu, kɔnkɔn ni zara ni wùlujɛgɛ ni sajɛgɛ ni nàna ni baman ni ntigin ni tnɛnin ni tono ni fin ani jɛman ye jɛgɛ suguyaw ye minnu bɛ Sɔrɔ yen jisigiyɔrɔw la. O kɔ fɛ, bamaw ni koorokaaraw ni kaanaw ni kooro ani maliw bɛ Sɔrɔ yen. Jiri suguya caman bɛ yen kungo 'kɔnɔ i n'a fɔ jala, sanan, genun, nkaba, npeku, zaban, gele, nsira, bumu, ʃì, nɛrɛ, sebe, toro, ntɔngɛ, ntege, zɛrɛninjɛ, nkalama, sunsun, zaajɛ nten, danga ani zɛkɛnɛ. Kungosogo minnu ka Teli ka Sɔrɔ yen olu ye: Dànkala, nkorongo, kungo-kami, minɛn, nkolonin, warabilen, miniɲan, digon, wɔlɔ, gɛlɛnin, totowaranin, wùluwara ani wòronin ye.Yen kungodaw ye Namakɔrɔ kuru/kulu, saɲɔnin, kusa, bɔkɔniblen ani kɔflabɛn ye.\nKaburudon naani de bɛ kodofarakaw fɛ yen. Nkà kùn wɛrɛ t'a la u fɛ yɔrɔw jànya ɲɔgɔn na 'kɔ.\nYen waatiw fàlen-fàlen cogo Flɛ: ni samiɲɛ Bɔra yen kawulɛ bɛ Nà, n'o Bɔra yen, tlema bɛ sɔrɔ ka Nà. Sanji minnu bɛ Nà kodofara sanmiɲa kelen 'kɔnɔ bɛ Taa 100 ni kɔ la. Yen funtenin hakɛ sannadan ye 40 ye a nɛnɛ hakɛ dugumadan ye 18 ye.\n'Kabakomayɔrɔ fla bɛ kodofara cɔkɔblen ani lɛnkɛ.\nFogo yeko: 1147114 - Bì: 398 - Kalo in: 8704 - Лinan: 68317.\nFura Yeko: 997 - Bì: 1 - Kalo in: 6 - Лinan: 63.


Sera Leon — Wikipedia bamanankan\nSera Leon ka Fasojamana\nFaso motto: Unity Freedom Justice\nSera Leon (Jàdakuru, Siyera Lewɔni, Saralon, Sàrlon), madɔnnen Sera Leon ka Fasojamana, ye jamana ye Tlebi Afrika. A bɛ danbɔ ni Gine ye sahelikɔrɔn fɛ, Liberia worodugukɔrɔn ani Atlantik Kɔgɔji worodugutlebi. Sera Leon bɛ datugunikɛ 71740 kɛnɛjɛ bamɛtri la a jamanadenw bisigiyalen mɔgɔ 7 075 641 kabɔ juyekalo san 2015. Jamana in ye tudugu fiɲɛ ye, lamunu soginen don, wulakɔnɔla ani tufinw. A faaba ye Freetown, fanga sigiyɔrɔ ani jamana duguw labonba. Jamana duguba dɔwɛrɛ min dugudenw bɛ se 100000 ma ye: Bo, Kenema, Koidu Town, ani Makeni.\nSera Leon sigiba fɔlɔw ye Sherbro, Temne ani Linba ye, kɔfɛ Mendew naara, ani Kono minu y’u sigi jamana Kɔrɔn fɛ. San 1462 (san tanninani biwɔrɔ ni fla) Portigiz yaalakɛla Pedro da Cintra bɔra yɔrɔ in na ka tɔgɔda Sera Leon min kɔrɔ « Wara Kuluw ». Sera Leon nara laban ka kɛ dagayɔrɔ ba ye Cela-atlantik jɔn jago kama, fɔkase 1787 (tanniwolofla bishegin ni wolofla) ma tumamin Sera Leon Cakɛda sigira ka kɛ Farafin jɔnw ani ani Tlebi Indikaw ka so ye. San 1808, Freetown kera Britishw ka mara dɔ ye, ani san 1892, jamana kɔnɔna kera British Koloshi ye. San 1961, u fla farala ɲwankan ka u yɛrɛta. Tanda fla kɔnɔ, fanga minu nara ma u mako don jamana cɛmancɛ la, ka tugun Liberiakaw ka benbaliya woyoli la k’a danw kɔsagon, wolora Sera Leon Duguden Kɛlɛ la, min daminera san 1991 ka fɔkaben kɛ san 2000\nRécupérée de « https://bm.wikipedia.org/w/index.php?title=Sera_Leon&oldid=37551 »\nLa dernière modification de cette page a été faite le 30 uti 2017 à 15:08.


2014 09 16 mali kura - Fàkan\nMali kura lamεnnikεlaw, aw ni ʃu: Modibo Danbεlε\nAmerique (Amerika) jamanatigi, Barak Obama, Atlanta, Ko Amerique (Amerika) jamana bε nà dεmε Dòn kùnflanintu jòlibɔn, ni a warakatalen dòn Fàrafinna tlebin-yanfan fε, ni Amerique (Amerika) soradasi bà sàba blàli ye ka Taa yɔrɔ kofɔlen ninnu na. U bε nà furakε-yɔrɔ tan ani wolonfla Jɔ dayɔrɔ kεmε bε Sɔrɔ a yɔrɔ kelen-kelenna bεε la, ani ka kεnεya baarakεla kεmε duuru Kàlan bàna in kὲlεcogo. O bε Kε dɔgɔkun o dɔgɔkun.\nNizeriya jamanafanga fìnitigiw ka tribunal (kiiriblon) ye fìnitigi tan ni fla Лagin ka Fàga, bari u ye a Laɲini ka u ka ɲεmaa Fàga. U ye mugu Cì a ka convoi (jamakulu) la Mayduguri, jamana kεɲεka tlebɔ-yanfanfεla la; yɔrɔ min ni a jamana cὲdenw ni bànbaanci-jεkulu, Boko Haram, ni milisi (kanakulu) bε ɲɔgɔn na. A kasaara Kεra mεkalo tεmεnen na.\nSiri minisiri (setigi) ani jamanawεrε-cεminisiri (setigi), ye dunuya Kɔrɔmatigε u Bànnen ka wele Blà a ka jamana ma Pari lajεεrε min Kεra fὲεrεɲini-cogo, yaasa ka jaadi kὲlεkε-den minnu bε Siri ani Irak olu kὲlεcogo la. Bεsal Almukad ko nin ye kojugu wεrε de da minεnen ye tugun.\nSiri adamadenya ani maaya hakε jὲkulu n’o ye Observatoire sirien de Droit de l’Homme (Maaya Hakεw Kɔlɔsili-tɔn Siri ‘tɔgɔ la) ye, min dagalen dòn Lɔndɔnn, ye a Lase ko Etat islamique (Silamεjamana) milisiw (kanakuluw) ye Siri jamanafanga fìnitigiw ka kὲlεkε-pankurun dɔ Cì san fε. Ko nin ye a ʃyὲn fɔlɔ ye kabini a jaadisiw (jaadikεlaw) ye u ka maraw, n’o ye kalifa Sìgi Siri ani Irak jamana na. A jὲkulu ka lakalita fε, a pankurun Bìnna du dɔw kan. Maa caman Sàra a kasaara fε.\nMiniyapolis, ni ale ye Amerique (Amerika) dugu dɔ ye. A alimamiba ye mɔgɔ minεnenw ka kùnkolo-tigεli Kɔn kὲlεkεdenw fε, minnu bε Siri ani Irak mara la. Abdεrhamann ʃεk Umar y’a Fɔ Somali baarayɔrɔ, ni ale bε Voix de l’Amérique kùnnafoniso min bε yan, Amérique (Amerika), ko silamεya sariya Ko hakε bε mɔgɔ minεnenw ‘bolo. Ani ko u man kan ka Fàga bɔyɔrɔ kama.\nAfganistan jamana la, yεrεfaga-ʃu dɔ ye ‘bolimafεn fodon Kε OTAN, n’o ye fàrajε-jamana sorasitɔn ye, ka convoi (jamakulu) la Kabul, Afganistan jamana faaba la, ka Amerique (Amerika) sorasi fla ani Pologne (Poloniya) sorasi kelen Fàga. O fana na, a fodon ye sìgida mɔgɔ tan ni sàba wεrε Jogin. Talibanw ye a Jira k’a Fɔ ko a fodonw ye u ka kεwale ye.\nPakistan soradasiw Ko u ye maa bi sàba hakε Fàga kὲlε sèn fε ani sanfε-muguci o sèn fε, jamana kεɲεka ani tlebin ‘cε. Nin kɔ fε, kὲlεkεla mɔgɔ tan ni kelen wεrε Fàgara u kεlen ka Dànkari lakana cakεda, ni o bε Waziristan kεɲεka-yanfan fε.\nBì Ukraine (Okraniya) jamana la, wasadenw ka blonba, n’o ye parlement (wasablon) ye, ye sεbεnlaɲini-sarati, min bε Fanga ka segin so ma, Dla jamana kɔrɔnfε-maraw ma. O fana na, ‘yaafa bε Kε maa minnu ye marifa Tà jamanafanga fìnitigiw kama. A wasadenw ye fàrajε-kelenyatɔn, n’o ye Union Européenne (Erɔp kelenyatɔn) ka bolomadεmε-gafe ani Ukraine (Okraniya) jamana ‘cε Latεmε.\nAn balimaw nin de tùn ye bì donkibaruyaw ye k’a Lase aw ma, Modibo Danbεlε ani Mohamεd Tuure fε.\nFMI ka Mali ɲaginni, dɛmɛbaa wɛrɛw ka da yɛlɛnni Mali ye\n-An ka fòli bε aw ye Mohamεd ni Modibo.\nKo ko bεε tε Goya mɔgɔ la. Ni da dɔ Tugura i ye fana, da wεrε bε Se ka Yεlεn i ye. Misali la jyεn lamini jiginεba FMI ani Banque mondiale (Dunuya-waribon) ka sira datugulen Mali ‘ɲε, dεmεbaga wεrεw Wulila ka da wεrε Yεlεn Mali ye. O dεmεbaga ninnu na, ʃinn (jɔnn guwo) jamana ani Dubayi bε o la. Nin jamana ninnu ye ‘kùnnawololi-koba Kε Mali ye. ‘Sabu la, u ye nafolomugu Di Mali ma dεmε ka sira kan ko an ka an yεrε Dεmε n’a ye ko ka jamana Taa ‘ɲε, ka o sɔrɔ yiriwasiraw, o caman-caman bolow, olu bε nà Bɔ a koɲε la ani fεn caman wεrεw ka Fàra o kan. Mohamεd Tuure ye a koɲε Sεgεsεgε. A ye kuma Di an balimakε Alεksi Kalanbiri ma. Ale ye kùnnafoni-sεnsεnna ye kùnnafoni-sεbεn Echo la ka Bɔ Bamakɔ. An k’a ka seereyaw Lamεn.\n‘Cyεn na, a Kεra sewa ye, n’i y’a jate Minε fasoden bεε de tùn kamana gannen dòn katugu bεnbaliya-kuma min Fɔra an ni FMI mɔgɔw ni ɲɔgɔn ‘cε. Nka nin kɔni Kεra i n’a Fɔ fiɲεbɔda maaw ye katugu, ‘cyεn na, a Kεra sewa ye. I tε Se k’i Miiri taaɲε bolofara ʃi la ‘bεnkansεbεn ma Kε min na ‘cyεn na. Ni bεnkan-sεbεn ninnu Sera ka Waleya, a bε Kε i n’a Fɔ CAN 2002 Kεra cogoya min na. N’i hakili bε a la, CAN 2002 Kεra sababu ye ka Se ka Mali Taa ɲε cogo dɔ la. Nin fana kɔni, n’a Sera ka Waleya, a bε nà Kε i n’a Fɔ o ɲɔgɔn ʃi.\nЛininkalikεla: Mohamεd Tuure\nNka ni i y’a Lajε, FMI yεrε ka cidenya dɔ bε Bamakɔ sisan k’u bε nà sεgεsεgεli Kε k’a Lajε ni Mali jamanafanga bε ka u ka baara Kε a ɲε ma; u Bεnna minnu kan. Ayiwa, ʃinwaw (jɔnn guwokaw) ye ‘wari hakε min Di ani Briksεl ka lajεεrε in, u ye wariba min lahidu Tà Mali jamana ye, nka u y’a Sεnsεn Mali la ko fo dyagoya ko u ye fεn minnu Fɔ u ka Se k’o Kε. Ayiwa, ʃinwaw (jɔnn guwokaw) ta, kan kelen ma Fɔ o la. E dun Ko di o la?\nJaabilikεla: Alεksi Kalanbiri\nʃinwaw (jɔnn guwokaw) ta, fεn suguya kelen tε. N’i ye nansara ninnu Flε, u ka waridi ani politiki doon bε ɲɔgɔn na. ʃinwaw (jɔnn guwokaw) tε ‘politiki Лεdɔn, olu kɔni. N’i ni u ka di, i ni u ka di. U bε Se k’i Dεmε cogoya min na, u b’i Dεmε ten. U ni nansaraw ta tε kelen ye, olu ta kɔni. Ni olu bε wari Di i ma, u bε wari Di i ma nka, nka b’a la. Ayiwa u y’a Di i ma cogo min, u ɲε b’a la katugu, u yεrε bε nà k’a baaracogo Lajε. Tuma dɔw yεrε la, n’i ye sεgεsεgεli Kε, an ka premier minisiri (setigi fɔlɔ) y’a Fɔ ‘waati la cogoya min na, wari min bε Di i ma, a tla bε Di i ma katugu a bε Kε i n’a Fɔ u yεrε b’a Fili ka N’a Kùnbεn i fε yen.\nU ka nafa ye min ye, n’u Nana, o ye k’a Ye ayiwa i ka kan ka ‘wari hakε min Sɔrɔ, i ka kan k’a Dòn da min fε, yala a b’a la ka Kε ten wa? U bε i Ladi o sira fε. O mana Bɔ a la kɔni, a ni nin tε Blà ɲɔgɔn ‘kɔrɔ. Ayiwa, `fεn kelen fana bε nin na min ma Fɔ maaw ye kosεbε. Ne gεrεsεgε Kεra min ye, ne tùn bε ʃinn (jɔnn guwo) jamana na. A caman Kεra n ‘ɲε na. ‘Caman bε yen, wari Dira, nka a dɔw ye juruw ye. Nka ‘gɔrɔkɔjuru tε. U ye juru Dòn an na. N’an bεa Sara, an bε a wari yεrε de Sara. An tε dɔrɔmε Fàra a kan. O ye fɔlɔ ye. Flanan, u bε nà an Dεmε ka duguju-kɔrɔnafolo dɔw Bɔ, i n’a Fɔ nεgε min bε dugu ‘jukɔrɔ. O bε nà Kε u bε nà Trainsira (nεgεsira) min Da, o bε nà Kε o sara ye.\nN y’a dɔn olu fana ye ‘fεn ye minnu ka fusa kosεbε ni warijε dili ye, ni wari bɔli ye. Au moins (o kɔni na) jamanaden hakili bε nà Sìgi k’a Fɔ yuruku-yuruku tε nà Ye a la, surafεnko tε nà Ye a la. Ne hakili la kɔni, sira dɔw fε, a tε Da ɲɔgɔn ‘kɔrɔ. A Nana waati min na, a ka fusa faso ma katugu n y’a Fɔ n ka kuma daminε na cogoya min na, bεε tùn kamana gannen tùn dòn katugu yala saraw bε nà Se ka Kε wa? Yala ni nansara ninnu ye u ka dεmε Tigε, a bε nà Kε cogo jumεn? U yεrε nàlen kaban u ka kuma fɔlɔ Kεra k’a Fɔ, ko ayiwa, ko u bε nà Segin cooperation (jὲɲɔgɔnya) kan. N y’a Dɔn kɔni, a Kεra i n’a Fɔ kuma fla donnen ɲɔgɔn ‘kɔnɔ.\nSìgikafɔ kùnnafoniw kɔnɔna na, laseliw y’a Jira k’a Fɔ ko bànbaanciw ye gafe de Bɔ, ka Tla ka jὲ k’a Лini bànbaanciw fεn o fεn bε yennin nɔ, sìgikafɔ hukumu kɔnɔna na, Alze, Alzeri faaba kɔnɔna na yen nɔ, ko olu k’u bolonɔ Blà o la. O sεbεn in kumakan kɔnɔna na, Mali tlaliko-kuma, o de bε o la, walima yεrεta, k’a Di u ma u ka baara Kε u yεrε ye. Ayiwa, Mariyam Tarawele ye kuma Di Saada Jara ma k’a Sεgεsεgε. An k’a ka seereyaw Lamεn a koɲε kan.\nBànbaanciw ka nin waleya min Flε nin ye, a ma Bàla maa ʃi la. U ye gafe min Dla ko olu bε fε de, bì-bi in na, Mali ka Tla fla ye : Republique du Mali (Mali Forobafanga) o ka Kε worodugu-yanfan fε, olu b’u tɔgɔla Republique (forobafanga) Sɔrɔ a bε Fɔ o ma ko AZAWAD. O bε Kε Tumutu ni Gawo ni Kidal région (mara) sàba fàralen ye ɲɔgɔn kan. Nin ye waleya de ye min bε an Lasegin ‘kɔ. Sabu la, k’a masɔrɔ, sàn 2013 la, zuwεnkalo la, Accord de Ouaga (Waga bεnkan) min signera (bolonɔ Blàra Waga bεnkan min na), bεε Jεnna n’a ye, ko min ye Mali ka dugukolo lakanali ye, a ka kelenya, ‘fεn tε Se ka Tà o la, ‘fεn tε Se ka Bɔ o la. ‘Mɔgɔ ‘da tε Maga o kuma na.\nAyiwa, o sàn tεmεnnen ‘kɔ, aw bε Tla ka N’a Fɔ ko aw Ko de ko Mali ka Tla. Accord de Ouaga (Waga bεnkan ) min yεrε, n’an bεε ka kan ka an Sinsin a kan, u Ko de k’ale sinsinbolo ye Mali sariyaba ye n’o ye constitution (sariyabaju) ye. Constitution (sariyabaju) in dun b’a Jira ko Mali ye jamana kelen de ye. A tε Se ka Tla, ‘fεn tε Se ka Bɔ a la. Yɔrɔnin kelen min bε yen ni constitution (sariyabaju) b’a Fɔ ko Mali bε Se, min ye a ka jamana yεrε dugukolo taabolo ye, article (sariyasen) 97, o b’a Jira ko Mali Ko ni Unité Africaine (Fàrafinna ka kelenya) ka kan ka Sabatiya, ale bε Se ka dɔ Blà a ka yεrεmahɔrɔya la.\nA bε Se ka yεrεmahɔrɔnya yεrε Blà pour que (walasa) jamana belebele ka Dla min ye Unité Africaine (Fàrafinna ka kelenya) ye. O dɔrɔn de bε constitution (sariyabaju) ‘kɔnɔ. N’o tε, constitution (sariyabaju) in b’a Jira ko fosi tε Se ka Bɔ Mali la. O min fana Flε, o ye an bε Fàra mɔgɔ de kan pour que (walasa) ka fεn belebele Dla. Mais (Nka) k’a Fɔ ko ka Nà dɔ Tigε ka Bɔ Mali la, ka Mali Fara-fara, o ma Deli ka Fɔ. O tε Se ka Kε. Aruna Tuure n’a hakili bε ɲɔgɔn fε. Ale ye fàsoden ɲuman ye, k’a masɔrɔ avocat (lapasalikεla) dòn. A bε sariya Dɔn. O de kama, a ma Sɔn k’i bolo Dòn nin papier (sεbεn) in na. Ninnu bε baara min na nin ye, mɔgɔ si de t’a Dɔn. An bε Taa ɲε, an bε Segin. U bε min de nɔ fε, mɔgɔ si t’a Dɔn.\nЛininkalikεla : Kajatu Tarawele\nMali gouvernement (kùnnasigi-fanga) ni Malidenw ka kan ka mun de Kε?\nJaabilikεla: Saada Jara\nGouvernement (kùnnasigi-fanga) ka kan ka a ka jὲkulu fεn o fεn bε Alze, k’u bεε Weele. K’a Fɔ Algériyεnw (alzerikaw) ye, ‘dɔgɔyama tε u fan fε dε, accord d’Alger (Alze bεnkan) Fɔra ka Blà nin yɔrɔ in na. Aw de bε kan ka Kuma an ni ninnu ‘cε. Ninnu ye nin waleya min Kε, o b’a Jira ko ‘sεbεko-mɔgɔw tε. Ninnu bε tlonkε de la. Sεbε bε anw na. Anw bε Taa ci wεrε la an faso fε. Ni sàn min u decidelen dòn (n’u jɔr’a kan sàn min), an k’a ko Fɔ k’a kuma Fɔ k’a Ban. An bε Segin ka Nà.\nN’o tε, nin koɲε kan, an tε Se. K’a Jira alzerikaw la, k’a Jira Nations Unies (Jamana-bεεjεtɔn) mɔgɔw la ko vraiment (‘cyεn na) Mali y’a seko damajira Kε. Ninnu tε ‘sεbεlamɔgɔw ye. U tε fε kὲlε in ka Ban. Ayiwa u tε fεkuma yεrε ka Taa ‘ɲε, parce que (bari) u bε ka an Lasegin ‘kɔ, ʃu Fàra tle kan. Mɔgɔ bε Se k’i ci Blà o la wa? Delegation (cidenkulu) min bε yen, baara wεrε tε u la a? U ka Nà ka Nà faso Baara.\nAn balima minnu bε kɔrɔnfεla la ni o ye Gawo, Tumutu ani Kidal ye, olu ka lakana bε nà Se ka Sabati ? Parce que (bari), n’i ye jateminε Kε, u bε fàgali la yen hali bì.\nK’a Fɔ ko an ni ninnu de bε nà Kuma ka fεn basigilen Kε, ka baara Kε… ? Ayi. U bolo ja Yera. U ka fεn bεε Yera. Sisan sa, lakana mɔgɔw de bε Labεn, k’u Лεsin mɔgɔw bolofεn ni mɔgɔw nikunw lakanani ma kɔrɔnfεla la. An ka ko wεrε Kε. Parce que (bari), nin ko kuma ninnu tε nà Taa ‘yɔrɔ la. Ninnu bε kὲlε yεrε de nɔ fε. Parce que (bari), n’an ma an Farati dɔrɔn, u bε nà kὲlε wεrε Wuli ka Blà an ‘kùn na.\nBlàdon : 2015-01-12 Yɛlɛmako laban : 2015-01-12\nFogo yeko: 1147117 - Bì: 401 - Kalo in: 8707 - Лinan: 68320.\nFura Yeko: 1872 - Bì: 1 - Kalo in: 13 - Лinan: 97.


Mɔsɔnni - Fàkan\nЛɛfɔli: mɔsɔnni ye daɲε wali kumasen yɔrɔ dɔ bìnni ye kà Bɔ a la n’a tε yεlεma Dòn a kɔrɔ la. O waleya in barika kà bon bamanankan na kosεbε. A bɛ Kɛ daɲɛkunda cogo min na a fana bɛ Kɛ kumasen-kunda tèn.\nI. Daɲε mɔsɔnni\nDaɲε siginiden dɔ bìnni kà Bɔ a la. Cogoya saba bε daɲε mɔsɔnni na: daɲε dabɔ mankan dɔ bìnni kà Bɔ a la (ɲεmɔsɔn); daɲε cεmancε mankan dɔ bìnni (cεmɔsɔn); daɲε laban mankan dɔ bìnni (kɔmɔsɔn). Ni mɔsɔnni Bolila daɲε min kan, o bε sεbεncogo fla Sɔrɔ minnu kɔrɔ ye kelen ye: a mɔsɔnbali sεbεncogo an’a mɔsɔnnen sεbεncogo.\nNi daɲε daminε kanɲε(w) mankan Bìnna kà Bɔ a la k’a tɔ To a nεnyanfan ye.\nMisali: kunsigi ==> sigi\nNi daɲε mankan dɔ Binna kà Bɔ a cεmancε la k’a kεrε fla Ncɔn ɲɔgɔn na. Kanntan (dafata) bε Bin cogo min na kanma (dafalen) fana bε Bin ten.\na. Kanntan bìnni\nMisali: dàga ==> dàa\nSani mɔsɔnni cε\nMɔsɔnni kɔ fε\nDaɲε dɔw kanntan bìnni bε Nà ni daɲε sawura nɔɔnini ye.\nMisali: mɔgɔ ==> maa\nKabalanw / cogoya sεmεntiyalanw\nSani mɔsɔnni 'cε\nA n’a ka sokε Tεmεna wurru\nA y’a bεε Kunun sεrrε\nU Tεmεna ɲɔgɔn kɔ furru\nA jalen dòn karra\nA Taara sɔrrɔ\nA mankan Bɔra parra\nA taakan ye ko fεrrε\nA Ko fali ma ko kurru\nKɔnɔnin Wulila Ko bεrrε\nA Janyana birri\nA ye fle Fyε Ko ferre\nA ye daji Seri cerre\nMisali: dalan ==> dlan\nNi daɲε mankan laban Binna kà Bɔ a la k’a tɔ To juyanfan ye. O kunkurun in bε Weele ko kɔmɔsɔn.\nMisali: tasuma ==> ta\nJanto!: mɔsɔnni tε Karaba. Ni daɲε min tε Fɔ k’a Mɔsɔn fɔli la, o tε Dyagoya-mɔsɔn sεbεnni na. Ni mɔsɔnnen ni mɔsɔnbali bε Sɔrɔ daɲε min na fɔli la, o de bε Jate sεbεnni fana na.\nMisali: nin daɲε ninnu tε Fɔ kà Mɔsɔn; u dun fana tε Sεbεn kà Mɔsɔn.\nII. Kumasen mɔsɔnni\nKumasen fana bε Fɔ k’a Mɔsɔn bamanankan na. O ye daɲε kelen bìnni ye kà Bɔ kumasen kɔnɔ wali kumasenbolo la. A mɔsɔnnen n’a mɔsɔnbali kɔrɔ bεε ye kelen ye. Ale bε Kε blankɔ-kunda, ɲininkalikunda, nɔnabla-kunda, tùgulankunda,…\n1. Blànkɔ-kunda: blànkɔ (kɔbla) bε wale n’a kɔdafa cεla Bεn, nka 'tumaw la olu bε Jεn blànkɔ 'kɔ. O la kumasen wali kumasenbolo bε Dàn sira la kà Лὲ a ‘kɔ.\nNe bε Bla a’ ɲε fε\nNe bε Bla a’ ɲε\nWari bε karisa kun na\nWari bε karisa kun\nA ye kεmε saba Dòn n bolo la\nA ye kεmε saba Dòn n 'bolo\nA y’i bolo ʃɔɔri a da la\nA y’i bolo ʃɔɔri a 'da\nCε y’i tεgε Dòn ʃε Kaman kɔrɔ la\nCε y’i tε gε Dòn ʃε Kaman 'kɔrɔ\nAn Tlar’o la waati min na,…\nAn Tlar’o la waati min,…\nA To yen nɔ\nA To yen\nA ye lεfε Sigi so san fε k’i Cun\nA ye lεfε Sigi so 'san k’i Cun\nDennin ye kolonkalan Blà dugu ma\nDennin ye kolonkalan Blà 'dugu\n“n’a ko a’ kà taa kɔ̀ kɔ fε ,…”ŋ.t 32.1\n“n’a ko a’ kà taa kɔ̀ kɔ , …”\nSomɔgɔw ka kεnε wa?\nSomɔgɔw ka kεnε?\nE tɔgɔ bε di?\nE tɔgɔ ?\nKuma min Fɔra, o kεra\nKuma min Fɔra kεra\nDumuni min Nàna, a Dunna\nDumuni min Nàna Dunna\nA ko cὲ ma ko n’a y’a Kε ko a bε Bugɔ.\nA ko cὲ ma n’a y’a Kε a bε Bugɔ.\nLaɲini : nin dalilu ninnu b’a Jira ko bamanankan sεbεnni sariya latigεli kà Kε kanma (dafalen) ni kanntan (dafanta) ye kuday (structure canonique CVCV) k'o tɛ sariya tlennen ye. Laala ʃarl Bεrd ma nin bεε Ye a ka ʃiflεli kɔnɔna na wali a na Kε a y’i Tugu kà ntubanku Dòn an ‘bolo ; n’o tε bεε b’a Dɔn ko tɔnɔ ni tnɔ tε kelen ye blen bamanankan na yεrε sango ko mɔgɔ bε t’i Jɔ ko k’o bεε Sεbεn cogo kelen na (tɔnɔ = sogo saradali k’a Tla, o sara kelen-kelen ; tnɔ = nafa min bε Bɔ ko kεli la a ka c’a la warilamago).\nBamanankan mɛnbaajɛ t’a Fɔcogo ʃi la fana ko : dalan, dulɔ, duloki, filen, fiyε, ɲɔgɔntuma, tila, tile, tiɲε, tulo, diya, diyalatigε, diyatɔ,... A b’a Fɔ de, Ko :dlan, dlɔ, dloki, flen, fyε, ɲwaantuma, tla, tle, cyεn, tlo, dya, dyalatigε, dyatɔ,...\nSεbεnnikεla dɔw y’a Ye kabi tuma jan k’a Sεbεn a cogo ɲuman na. Olu ka ‘sira ma Kε CVCV ko in na. Nka, bì u b’a fε kà CVCV ko in de Dyagoya-tintin an ‘kùn na kà bamanankan daɲε caman To ‘sεbεnbali ye, k’a sεbεnni Kε k’a fɔcogo Jὲ, k’a kalanni tɔ Gεlεya an ‘bolo kà T’a fε, k’a Sumaya. O ɲininikεla n’o sεbεnnikεla dɔw Flε:\n- Kalilu Teera ni daa ka kɔrε kεlε, gafe ɲε 19 sira 20, mɔrrɔ\n- ʃarl Bayel ni dictionnaire Bamabara-français. A Ko :\n« la prononciation phonétique est indiquée entre [ ] quand l’orthographe officielle s’écarte de la prononciation effective ». Munna ale bε nin Fɔ? Bari a y’a Ye ko sεbεnni b’a la kà fɔcogo Jὲ tuma caman na. O dun Fɔra Ko an k’an Farati o ma an ka kanw sεbεnni na n’o tε an laban bε na Taa Dòn Fransε ni anglε sεbεncogo filiw la i n’a fɔ mankan kelen sεbεncogo caman (ε = è, ê,es, est, ai, e ; an = an, en, em, am…) wali daɲε sεbεnna ni siginiden minnu ye a t’olu mankan Di fɔ mankan sugu wεrε (charisme, paon,..).\n- Bεnbakan dungew : o kulu in maa ʃi (Bari, Dukure, Tanba, Kanutε, Jakite…) ma Sɔ̀n a ma don kelen si ko CVCV ye bamanankan taalan ye.\n- MAKDAS : o mɔgɔw ma Sɔ̀n kà Da u ka dalilu kan : a bε kan Lanɔgɔ, k’a 'kalan Goya, k’a daɲε To sεbεnbali ye, k’a To min bε Fɔ n’o bε Se kà Sεbεn o tε Sεbεn. Olu y’a Jira k’a fɔ n’i tlo bε maa min gafekalan na bamanankan k’a Jε, i b’a Sɔrɔ a tigi t’a kalanna ni ni CVCV dalilu ye. A b’a sεbεnnen Ye CVCV la k’a Kalan fɔcogo cogo la. Nk’o ye maa minnu ye kan kalannina waanεw ye, n’o tε e maa o maa y’a Kalan ni CVCV dalilu ye, i tε Kisi Sumaya ni fɔkajε ma abada. Kà Da nin bεε kan, u y’a Jira tugun Ko ni an bɛ waledaɲεw wali waletɔgɔw Sinka kà Dòn kan na, ko a CVCV-ko bε Taa Kε gὲlεya wεrε ye tugun (Maxwell = Makisiwεli, kalashnikov = kalasinikɔfu…). U Ko munna an t'olu Sɛbɛn ko Makswɛl, kalasnikɔf walasa an ka sɛbɛnnen kàlankan kà Gɛrɛ a tɔgɔjɛw fɔcogo la. Mɔgɔ man kan kà waletɔgɔ Fɔ k'a Cyɛn.\nBlàdon : 2018-03-29 Yɛlɛmako laban : 2018-03-29\nFogo yeko: 1147030 - Bì: 314 - Kalo in: 8620 - Лinan: 68233.\nFura Yeko: 1136 - Bì: 2 - Kalo in: 14 - Лinan: 81.


Sìbi - Fàkan\nKulukɔrɔ marabolo la, kolomi min bɛ yen ko Kàti, dugu dɔ de bɛ yen ko Sìbi min yɛrɛ ye galoda ye. A ni Kàti cɛ janya ye bam 63 ye nin k'a ni KuluKɔrɔ ta Kɛ bam 110 ye. Dugu laminidugu naani tɔgɔ flɛ nin ye: kɔrɔn fɛ Kamale bɛ yen, bam 6; tlebin fɛ Kalasa de bɛ yen, bam 3; kɛɲɛka fɛ o ye Dɔnbila kafoda ye, dugu min b'a ni worodugu cɛ, o ye Kongɔla ye, bam 3 ye. Sìbi ni dugu ba min ka Sùrun ɲɔgɔn na o ye Bamakɔ ye, bam 45.\nSìbi tu tigɛli ni bi cɛ bɛ taa sàn 300 ni dɔɔni na.Kabi dugu in Sìgira a tɔgɔ ye Sìbi kelen in ye. A Sìgira Jomakɔdɔ Kamara de fɛ. Ale de Bɔra Sɔbɛba ka Nà sɛnɛ ka ma. An ma kùnnafoni Sɔrɔ dugu tɔgɔ sɔrocogo kan fɔlɔ.\nLaadala-dugutigiko de bɛ Sìbi. A bɛ Yaala kìnw ni ɲɔgɔn cɛ nka a bɛ jamu kelen ka bolo kan n'o ye Kamaraw ye. Yen, dugutigiya bɛ Nà kɔrɔya-kunda de. Ni dugutigikɔrɔ Faatura, kura de bɛ Sìgi ni labɛnw Sabatira ka Bɛn ni waati min ye. U ka dugutigikɔrɔ dɔw tɔgɔ flɛ: Jomakɔdɔ, Fafren, Mankɔdɔ-Musa, Sabiyan-Fayasi, Kɛkudabajan, Jalakɔdɔba, Siriman. Ninnu bɛɛ tùn ye Kamara ye. Màa min bɛ dugu kun na bi, o ye Sina Kamara ye. Nin dugu in tun ye jamatigi-dugukɔrɔ ye. A galotigiw Flɛ: Musa Kamara, Burama Kamara, Kanimakan Kamara.\nSìbi mɔgɔ bɛ 7483 Bɔ bi. Kìn 5 de b'a kɔnɔ minnu ye Kakala, Kiɲɛkuna, Jinkɔnɔ, Sabakɔdɔ ani Jisumana ye. Dugu b'a sìgiyɔrɔ 4nan na nin ye: Sɔbɛba, Sɔbɛnin, Dalaɲan ani a sìgilen bɛ yɔrɔ min na sisan.\nSiya 4 de bɛ dugu in na.U Flɛ: maninka, bamanan, fla, màraka. Yen jamuw ye: Kamara,Tarawele, Kulubali, Kɔnɛ, Sinaba. Dugu mɔgɔw sinankunw ye Fofana, Kɔnatɛ, Keyta, Tarawele, Dunbiya, Kulubali, Kamara; Sal, Jawara. Furusira bɛ dugu mɔgɔw ni ɲɔgɔn cɛ w'a bɛ dugu ni dugu wɛrɛ cɛ. Kan minnu bɛ Fɔ yen, olu ye maninkakan, bamanankan, fulfulde,marakakan ye. Kan min bɛ Fɔ kosɛbɛ; o ye maninkakan ye.\nSɛnɛ ye sìbikaw ka baaraw la fànba dɔ ye. Ka Fàra o kan baganmara, jàgo ani mɔni bɛ Kɛ yen.\nMɔniko siratigɛ la u bɛ laadalamɔni Kɛ ni jɔ, doolen, ɲa, susu, bɔrɛ, sanke. O mɔnikɛyɔrɔw Flɛ: kakalen, misikun, kɔmakɔ, frinfrin, sirimanjana-dunnin.\nBololabaara minnu bɛ Kɛ Sìbi olu ye : geseda, segereda, ciyan, sigilandla, kalakadla, sansaradla, bɔrɛdla, jiriʃi.\nDosonya bɛ yen wa donso-bolodon bɛ Kɛ yen.\nFɛɛrɛ minnu bɛ sìbikaw bolo kungofɛnw fàgali la olu ye : manabεlε, ntεfεrε, wɔlɔjuru, wɔlɔgεn, bese, waraminɛ-nɛgɛ, nkalaŋɛ, fɛlebɔ, basaminɛ-nɛgɛ, furabulu samani ka wɔlɔ Minɛ a fan kan, dingɛ tigɛli ka wɔlɔfan Bla o kɔnɔ, ʃiladɔn mana dali, buturu, kalanin, marfa.\nBaaɲumakεtɔn minnu ni dugu Delila ka baara Kε ɲɔgɔn fε olu ye; AADEC, AMFP, ADDA, UNICEF, World Education, Medecine for Mali, ASMAP? PAGE ЛƐTA, ADAC, COFESFA, ACOD ye.\nBaaɲumakεtɔn minnu ni dugu bɛ ka baara Kε ɲɔgɔn fε bi, olu ye: Plan-Mali, TONUS, 3AG, PASECA-OSK, Clinique juridique dɛmɛso, GREF.\nNin baaɲumakɛtɔn ninnu Nàna sɛnɛko, jurudonni, kàlanko, kɛnɛyako, jiko ni kuranko, nakɔko de ka ma.\nKàlanko siratigɛ lakɔlikalanso 4 de bɛ Sìbi. U daminɛsanw Flɛ: 1945 sàn, 1996 sàn, 2002 sàn, 2004 sàn. Kàlanso ninnu ye forobata ye. Sàn 6kalan b'a la, sàn 9 kalan b'a la . Kɛnyɛreye kelen bɛ ye. O ye sàn 9kalan ye. Balikukalanso kelen fana bε yen min Dabɔra 2005 sàn. O ye dugu ta ye. Ka Fàra o kan, blonkɔnɔ-kalanso 3 bɛ yen. Madarasa 2 fana bɛ yen. Kelen ye dugu ta ye min Dabɔra 1973 sàn. Ale ye sàn 6kalan ye. Tɔ kelen ye kɛnyɛrɛye ye min Dabɔra 1990 sàn. Ale ye sàn 8kalan ye. Nin bɛɛ kɔ fɛ nkokalanso kelen bɛ yen min Dabɔra 2006 sàn. Kàlan min Donna Sìbi fɔlɔ o ye blonkɔnɔ-kalan ye nka bi lakɔlikalan de fanga ka bon kosεbε.\n- Ginba Kamara : Ale sìgiyɔrɔ ye Bamakɔ ye. A ka baara ye dɔggɔtɔrɔya ye.\n- Fakuru Sinaba : Ale sigilen bε Kulukɔrɔ. A ka baara ye karamɔgɔya ye IPR sannakalanso la.Lakɔlikaramɔgɔ min ʃi ye sàn 32 ye.\n- Malik Sagara : Ale bε Bamakɔ. A ka baaa ye bagandɔgɔtɔrɔya ye.\n- Modibo Kumu Kulubali. Ale bɛ Bamakɔ. A ʃi ye sàn 62 ye. Kiritigɛla don.\nDugumɔgɔw bε diinε minnu na, olu ye silamεya ni kerecɛnya ye. Silammɛdiinε donbaa ye Karamɔgɔ Fofanaye. A dòn ni sisan cɛ ka ca sàn 150 ye. Jumamisiri 4 bɛ yen nin ka misiri gansan Kɛ 9 ye. Kercɛnya Donno Samiyɛl Kamara fɛ 1995 sàn. Egili fla bɛ yen.\nDugu dasiri ye miniɲan ni jinɛ ye. A tɛnɛw ye koorokaara, kaana, waraninkalan, waraba ani wulu ye.\nKɔɲɔ, laadalakow, tɔnɲɛnajɛw, seliw, sanyεlεmaw ani sankunbεn ye sìbikaw ka ɲɛnajɛlakow ye. U ka o ɲɛnajɛ ninnu fɔlifɛnw ye nkɔnin, flen, gita, bàra ani dunun, bɔlɔn, dan, sinbi, kisa, daro ye. Nka ɲɛnajɛfɛn kɔrɔ dɔw fana bɛ yen i n'a fɔ bɛlɛta, nparibɔ, fɛrɛn, juruden, nten, wali, ʃεnta ani kɔlɔci. Sìbikaw ka nin ɲɛnajɛ ninnu bɛ Kɛ fεrεba de la. Nin bεε kɔ fε farikoloɲεnεjε wεrεw bε yen i n’a fɔ sennantolatan, sennaboli ani nεgεsoboli.\nSìbi kungo kɔnɔ, jisigiyɔrɔw ( kɔ,dàla, fàla), jiriw ani kungofɛnw de bɛ yen.\nDugu in na, dàla 2, kɔ 4 ani fàla 4ani de bε yen.\nDugu in kungodaw tɔgɔ ye: tonbonin, danda, kɔnkɔrɔnin, dɛkɛdɛ, konjanbɛrɛ, fanfasari, kɔlɔni, bɛrɛla, bondankɔ, lɛmakɔlen, dà, tòro. Yen kùluw ye: telu, manawulenni, fadagɛ, kɔnkɔrɔnin,jinakɔlɔnnin.\nKaburudo 8 de bɛ dugu in na. Dugu bònya ni kìnw caayali de Nàna ni kaburudo camanko ye. U bɛ dugu ni kɔrɔn, tlebin, kɛɲɛka, worodugu ani dugukɔnɔna na.\nSìbi, tlema mana Bɔ yen, samiɲɛ de bɛ Nà n'o Bɔra yen kawulɛ bɛ Nà. O kɔ fɛ fonɛnɛ bɛ yen.Yen sanji hakɛ samiɲɛ kelen kɔnɔ o ye 1111 ye.Funteni hakɛ sannadan ye 36 ye nin ka nɛnɛ dugumadan Kɛ 24 ye.\nKabakoma-yɔrɔ minnu bɛ Sìbi, olu ye: kamajankulu, sagagɛnkurunin, bodankɔ, fanfaba, kùruninba.\nMinnu tɔgɔ bɔlen don fo jamana wɛrɛw mɔgɔw bɛ Nà u Flɛ, olu ye: kamajankulu, fanfaba, kùruninba ye.\nBlàdon : 2017-05-31 Yɛlɛmako laban : 2017-06-04\nFogo yeko: 1146196 - Bì: 115 - Kalo in: 7786 - Лinan: 67399.\nFura Yeko: 1184 - Bì: 1 - Kalo in: 12 - Лinan: 91.


Why Wear Personalized Ncaa Football New Jersey?\t2 years 9 months ago\t#108\nWhy Wear Personalized Ncaa Football New Jersey?\t1 year 10 months ago\t#350\nWhy Wear Personalized Ncaa Football New Jersey?\t1 year 9 months ago\t#351\nWhy Wear Personalized Ncaa Football New Jersey?\t1 year 9 months ago\t#352\nWhy Wear Personalized Ncaa Football New Jersey?\t1 year 9 months ago\t#353\nWhy Wear Personalized Ncaa Football New Jersey?\t1 year 9 months ago\t#354


Wikipedia ye ansiklopedi sarabɔbali ye aw bɛɛ jɔyɔrɔ bɛ min dilanni na. Walasa k'o waleya, an bɛɛ ka sɛbɛni k'a la. Sisan ɲɛ 650 bɛ Bamanankan Wikipedia kɔnɔ. Aw ni ce yɛrɛ-ko kɛko ɲuman na! Aw bɛsɛ ka Faransikan walima kan wɛrɛ bayɛlɛma kata bamanankan na! Wikipedia: Bamanankan sigini bɛ katimu duguma k'aw dɛmɛ aka baara la. Ka kunnafoni wɛrɛw sɔrɔ, faransikan Wikipedia lajɛ. Ka fara bamanankan daɲɛ 1000 bɛ Wiktionnaire kɔnɔ!


Bambara editorial Ameriki Fanga Ka Laseli DISRUPTING WILDLIFE TRAFFICKING IN THE DRC\nDankarili Kungo Kɔnɔw Nin Ma Finw la Kongo Jamana La\nDankarili kungo kɔnon ninw ma finw, a fanw ani a minew, mun san songon bi taka i jɔw san konon dollari billion 7 kataka fo 32. O bɛ kungon kɔnon sogow minɛw fereli jugu ani ko jugu were munu bɛ kɛ nafa sɔrɔw sira duma juguma baye mun yamariyale tɛ.\nDankarili kungo kɔnon sogow ani uka yamariya baliya fereli ko jugu kelaw fɛ jamanaw dancɛw la ani marama fin tiguiw fɛ sera hakɛ la mun dama tɛmɛ la, mun bi ŋini ka dan kari kungo kɔnon sogow dɔw ka buguli la duniya kɔnon.\nKongo jamana ye duniya jamana tani wolofila ye munu la kungo kɔnonla kɔnonla finw ka ca kosɛbɛ, a ka ca ni ni kungo sogow suguya 400 ye, kɔnonw suguya 10000, jɛguɛ sukuya 400 ani yiri suguya 10000.\nNi waleya bɛ nima finw caman kɛ, danta finw munu tɛ sɔrɔ yɔrɔ si.\nGan, ni kungo ba jamana, ni a ma basigui ani ni yuruku yuruku fanga ka bo ye, bɛ Kongo jamana kɛ ni waleya jugu kɛ yɔrɔ ye, ni kojugu kɛlaw bifɛ . ka saman guɛlɛw, pangollion faraw, guere kelen biŋin ani fin wɛrɛ munu dakalen tɛ la bɔ farafina kataka Asie jamana n'gub kan.\nAmeriki jamana ni Kongo jamana bɛ tɛguɛ di gnonkonman yassa ka seka kongo kɔnonan finw mankara u ka jamana denw tɔkɔla. Novemburu kalo daminɛ la, Ameriki jamana finitiguiw la kaw ye tɛkɛ kɛ a fere jugu kɛla fila kan Washington. O wakati klen la, Kongo, Kinshassa jamana ŋɛmɔkɔw, ye saman guɛle minɛ, guere kelen ani pangollion fara minɛ, mun sonkon bita ameriki dollari wari saba ani kila la.\nNi waleya sera kakɛ ni Ameriki jamana ka kɛnɛma kow lakana kulu Kongo jamana la ani Kongo jamana kɔnɔnan kow lakana kulu ka wili ka jɔ yasa ka fu siri dan karili kungo kɔnon finw.\nWili ka jɔ kura kɔnonla la yasa ka dankari kungo kɔnon fin man fiŋŋali la. Ameriki jamana ka kɛnɛma kow ŋanabɔ minisiriw so ye u ka jamana donin ani bɔli yamariya sɛben sɔrɔli guɛrintin n'bin Kongo jamana denw mɔkɔw segui kan kungo kɔnon finw fereli jugu ko kan.\n'Kungo kɔnon finw fereli ye wale jugu ba de ye jamana dancɛ kokan mun bɛ dankari jamana ka foroba lakana kow la, sɔrɔw , jo saria ko, mara jijali kow kɛnɛya kan yasa kungo kɔnon sogow ka bananw kana cari adama denw la kow'la.\nKongo jamana jɔ yɔrɔ ka bo dankarili kungo kɔnon sogow la, finw munu bi bɔ kungo kɔnonla Farafina kataka Asie jamana n'gun kan, Arabu la konron yanfala' Ned Price ka laseli la, ni Ameriki jamana ka kɛnɛma kow ŋanabɔ bagaw kuman latɛmɛ la do.\n' Ni guinrintin pinpinli dabɔra yasa ka fiŋŋin bila kow jugu munu bɛ tali kɛ kungo kɔnon finw labɔwli waleyaw kan ani yiri tikɛli yamariya bali walew' a ka kuma la.\nAn ye cikan guɛlin de bila kataka ni wale kɛ bakan man kungo kɔnon fin ani yiri taw ko , uka ni waleyaw tibɛ Ameriki jamana man


Lawale waatiw - Fàkan\nLawale Ye waati min Tὲmɛna, n'an B'a kàla ma k'a sababu Kɛ sɛbɛnw ye, lawale màaw (fɔlɔ màaw) y'u ka kow Sɛbɛn min 'kɔnɔ.\nAdamaden ye sɛbɛn Dɔn waati min, an bɛ Se k'o Wele ‘'lawale ɲɛ'', bawo o Kɛra kà sɔ̀rɔ lawale ma Se. O Kɛra lawale 'ɲɛ.\nWaati minnu ka surun an na, an bɛ Se k'o waatiw Wele ko "lawale kɔ"; o Ye nìn sàn 200 labanw ye. O la sa, lawale Ye saba ye an fɛ:\nA fɔlɔ: lawale ɲɛ: o bɛ da Mìnɛ kàbini adamadenya bangesan fo sɛbɛnni bangetuma.\nA filanan: lawale: o bɛ da Mìnɛ sɛbɛnni bangetuma fo sàn 1800 Nàbi Isa 'kɔ.\nA sabanan: lawale kɔ: o bɛ da Mìnɛ sàn 1800 na, fo kà Se an Bɛ min na.\n1. Adamadenya bangeli ni sisàn 'cɛ Ye sàn 800.000 ye (sàn kὲmɛ seegin). Nìn waati la, màa tùn bɛ Se kà baarakɛminɛnw Dil'a yὲrɛ ye. O baarakɛminɛnw tùn bɛ Dil'a fɛ ni fara dɛsɛlen de ye. 'Baara wɛrɛ tùn tɛ màaw la dònsoya 'kɔ: kà Yaala sògow nɔ̀ fɛ dɔrɔn. U tùn bɛ Balo sògokɛnɛ de la, bawo tasuma tùn ma Dɔn u fɛ fɔlɔ. U ka balo tùn Ye wulakɔnɔ-jiridenw ye fana. U y'u yὲrɛ Kàfo, walasa sògobaw faali bɛ Nɔ̀gɔya u fɛ cogo min.\n2. Sàn 200.000 Nàbi Isa 'ɲɛ ( sàn ba kὲmɛ fìla), màaw ye dɔ Fàra u ka dɔnniya kan, u Sera kà kala Dòn u ka mìnɛnw na, kà tàmaw Dila ani 'baarakɛminɛn wɛrɛw. U tùn bɛ janw Dila, u bɛ sògow Mìnɛ ni minnu ye. U ka dumuni bɛɛ kɛnɛ tùn bɛ Dun u fɛ. U ka dɔnniya tùn ma Se tobilikɛ mà, nkà u tùn bɛ sògow wolo Bɔ k'o Kɛ k'u yὲrɛ Sùtura. Fìni tùn ma Dòn u fɛ fɔlɔ.\n3. Sàn 50.000 Nàbi Isa 'ɲɛ ( sàn ba bi duuru), o waati màaw sawura n'an tùn ka surun kosɛbɛ. U hakili Sera kà ko caman Fàamu. U tùn kàfolen dòn fana. O waati màaw ka dɔnniya Taara 'ɲɛ, f'u bɛ màaw ni sògo Dila jiri la ani 'fara dɛsɛlenw na. U tùn bɛ jàw Ŋàani fara kan. U ka baarakɛminɛnw dilacogo Bɛ kà Лὲ kà t'a fɛ. U tùn bɛ boliw Bàto. O waati de la, màaw ye tasuma Dɔn k'u màgo Лὲ n'a ye. Tasuma dɔnni màaw fɛ, o Kɛra 'sababu ye k'u ka diɲɛlatigɛ Nɔ̀gɔya kosɛbɛ.\n4. Sàn 5000 Nàbi Isa 'ɲɛ ( sàn ba duuru), jàmana ka baloko Gὲlɛya màaw 'bolo. U tùn bɛ wulakɔnɔ-jiriden minnu Kari k'olu Dun, olu tùn tɛ kà Sɔ̀rɔ bilen. U ye hakili Sɔ̀rɔ kà jiri ninnu Dàn u yὲrɛ ye, kà sumankisɛ Seri u ka yɔrɔw kὲrɛ fɛ walasa olu mana Falen, u k'olu Dun. Лɔ̀ ni fini ni kenìnge Sὲnɛn'u fɛ tèn de. Cikɛ bangecogo de Filɛ nìn ye.\nNìn 'waati kelen na, màaw ye baganmara da Mìnɛ. U ka dònsoyaw 'sèn fɛ, u ye hakili Sɔ̀rɔ kà sògow Gɛn kà Dòn 'yɔrɔ lamininen dɔ 'kɔnɔ, k'o Kɛ wὲrɛ ye, kà sògow Màra o wὲrɛ 'kɔnɔ nìn cogo la. U ye sògo nìnnu denw Màra u yὲrɛ kὲrɛ fɛ walasa u n'u ka Deli. Baganmara in de Kɛra 'sababu ye màaw ka 'nàfa wɛrɛ Sɔ̀rɔ bagan na min tɛ a sògo dunni ye. U tùn bɛ baganw nɔnɔ Bɔ k'o Mìn, kà baganw si Kàn k'o Kɛ fìni ye, kà bagan dɔw Kɛ dònitalaw ye.\nBin tùn bɛ Sɔ̀rɔ yɔrɔ minnu na, olu ka baganmara Nɔ̀gɔyara. Nkà bin bɛ Dɛsɛ yɔrɔ minnu na, olu la baganmaralaw tùn bɛ Yaala u ka baganw nɔ̀ fɛ.\nBaganmara ni cikɛ bangeli Nàna ni baarakɛminɛn kuraw fana bangeli ye. Sὲnɛ tùn bɛ Kɛ ni bere ye. O 'kɔ̀, u Nàna dàba Dila, nkà dàbakisɛ tùn ye fara ye halisa. Màaw Sera fana kà wugu Dila walasa kà ɲɔ̀ shi n'o ye. U ye dàgaw Dila ani segiw. Màakulu minnu ye sògo nɔ̀fɛyaala da Bìla (kà dònsoya da Bìla) kà Sìgi 'yɔrɔ kelen sὲnɛ 'kan mà, olu ye sow Jɔ̀ jiri la ani tufa la. U tùn tɛ sì farawo 'kɔnɔ bilen. U ye dùguw Jɔ̀. Лɛmàaw tùn B'u la : u ka kow tùn ɲɛnabɔlen dòn. Baara suguw Cayara dùgu 'kɔnɔ. Dɔw tùn bɛ màramafɛnw ni baarakɛminɛnw Dila. Dɔw tùn bɛ dònsoya ni mɔni Kɛ. Dɔw tùn bɛ fìni Da. Dɔw tùn bɛ dàgaw Dila. Baara tilayɔrɔ Cayara.\nMariyan-Madi Susɔkɔ, 1988, Wagadu fo Sudan, Bamakɔ, Editions Jamana, ɲɛ 9-11\nBlàdon : 2020-03-26 Yɛlɛmako laban : 2020-07-30\nFogo yeko: 1146958 - Bì: 242 - Kalo in: 8548 - Лinan: 68161.\nFura Yeko: 750 - Bì: 2 - Kalo in: 14 - Лinan: 78.


Konsɔgɔla - Fàkan\nKonsɔgɔla ye dugu ye min bɛ Baninkɔ fɛ. A bɛ Kulukɔrɔ màrabolo la. O màra in kɔnɔ, a bɛ Joyila kolomi de fɛ. A n’o kubedugu cɛ ye bam 50 ye. A bɛ gàloda min fɛ, o ye Ŋolobugu ye, a n’o cɛ ye bam 10 ye. N’i bɛ Bɔ Bamakɔ i bɛ forobasira 6nan Minɛ k’i Kùnda Faana kan. N’i Sera yen, i bɛ Fara i kinin fɛ k’i Kùnda Joyila kan min ni Faana cɛ janya ye bam 45 ye. I bɛ Bɔ Joyila ka Na ŋolobugu, bam 40. N’i Sera yen, i bɛ Fara i ɲuman fɛ ka bankɔsira Minɛ, bam 25. Sani i ka Se Bankɔ, i ni yen cɛ tɔ bɛ To bam 15 ye dɔrɔn i kinin fε ten sira kεrε fɛ, i Bε Konsɔgɔla Ye.\nDugu ni kɔrɔn cε Sàala de bε yen, tlebi fε Лamajo, kεɲεka fε Jεkɔ, worodugu fε Kanzo jùrala.\nKonsɔgɔla sigili ni sisan cε ka jan. Tɔgɔ fla bε dugu in na : Konsɔgɔla, Konzaa. Flanan in Sɔrɔla mɔgɔw dayεlεmacogo de fε n’o tε a bεε ye kelen ye.\nKonsɔgɔla in de Sɔrɔla ni cogo in de la tan : « Kon sɔgɔli ni dalilu ye ». O kɔrɔ ye ko ni kεlεkεlaw walima binkannikεlaw tun Nàna, Konsɔgɔlakaw de tun bε u dugu daasɔgɔ ni dalilu ye. U Bɔra Masina ka Na. U ka baara tun ye baganmàra ye.\nKonsɔgɔlakaw ka dugutigi bε Sigi làada la.Yen dugutigiya bε Yaala kin ni kin cε. Olu fɛ ye dugu tigiya bɛ Na fàya-kunda. Ni min ka Kɔrɔ dugu fà bɛε ye, o de bɛ Sigi. Ni dugutigi Fatura, dugutigi kura bɛ Sigi kalo 3 o kɔ fɛ. Konsɔgɔla dugutigi kɔrɔw tɔgɔ ye nin ye : Cεfili, Morijε, Mεmε, Nfa. U bεε tun ye Sidibew ye. Mɔgɔ min bɛ dugu kun na bi, o ye Bakari Sidibe ye. Konsɔgɔla tun bɛ jàmanatigidugu minnu ka màra kɔnɔ olu ye Togo ni Ʃankɔrɔ ye.\nKonsɔgɔla ye kin 3 ye : Màmurula, Sobala, Fàlanin. A sigikɛnɛ bonya ye taari 7 ye. Mɔgɔ 1400 de b’a kɔnɔ bi.Dugu in b’a sigiyɔrɔ 3nan na nin ye. Olu ye Sokɔrɔ, Sokura.\nKonsɔgɔlakaw ye flaw ye.. Yen jàmuw ye : Sidibe, Jalo, Jakite, furumusow jàmuw t’o la.\nU sinankunw ye : Sangarεw, Fɔnbaw.\nFurusira b’u ni dugu minnu cε : Sirakɔrɔ, Sàa, Jεkɔ, Ŋolobugu, Sεnw jùrala, Donw.\nYen kan ye bamanankan ye.\nBaara caman bɛ Kɛ Konsɔgɔla i n’a Fɔ sɛnɛ, baganmara, jàgo, mɔni, donsoya.\nBololabaara minnu bɛ Kɛ Konsɔgɔla olu ye : ŋununda, segereda, ciyan, sigilandla, kalakadla, sansaradla.\nBaaɲumankɛtɔw min ni dugu bɛ baara la bi o ye Bɔrn Fɔndɛn ( jàgo misεnninw, kεnεya, kàlanko, sεnε), Kuran wuruzi (kεnεya), jigisεmεyiri (dεsεbagatɔw dεmεni).\nKàlanko siratigɛ la Konsɔgɔla lakɔlikalan Daminεna 2000 sàn. Foroba don, kelen don wa san 6kalan don. Balikukalanso 1 fana bε yen min Dabɔra 1975 sàn. Madarasa bε yen, o Daminεna 2000 sàn. Kelen don wa sàn 6kalan don.\nSilamɛya de bɛ Konsɔgɔla. A Donna Yusu Sidibe de fε. Misiri kelen dɔrɔn de bɛ Konsɔgɔla.\nDugu in tεnε ye: Kaana ye. A dasiri fana y’o ye.\nFarikolo-ɲεnajε sugu min fanga ka bòn Konsɔgɔla o ye ntolatan ye. Denmisɛnw ka ɲɛnajɛfɛn wɛrɛ minnu bɛ yen n'u fanga bɛ ka Dɔgɔya ka T'a fɛ olu ye fɛrɛnfunun, berefili, bolominɛ-tlon, bɛlɛta, inɛɛri, nten, tugu.\nKonsɔgɔla kungo kɔnɔ, jisigiyɔrɔw ( dàla, kɔ, jɛ), jiriw ani kungofɛnw de bɛ yen.\nDugu in na, kɔ ye 2 ye, dàla ye 5, fàla ye 1 ye ni ka jε Kε 2 ye.\nDugu in kungodaw tɔgɔ flɛ : dubala, kɔkungo\nKùlu min bε dugu in kungo la o ye Kongoli ye.\nKaburudo fla de bɛ Konsɔgɔla. Mɔgɔ caya de Nàna n’o ye. Kelen bɛ dugu ni kεɲεka cɛ, tɔ kelen bε tlebi fε.\nKonsɔgɔla, waatiwbɛ Fɔ ɲɔgɔn kɔ ni samiɲɛ ni tltma ye sanko siratigɛ la. Sanji hakε ye bl 1000 samiɲε kelen kɔnɔ. U bɛ Fɔ ɲɔgɔn kɔ ni fonɛnɛ ni fùnteni ye waati kalaya siratigɛ la . Funteni hakε sannadan ye 45 ye. Nεnε hakε dugumadan ye 20 ye. Samiɲɛ ni tlema cɛ, kawulɛ de bɛ yen. O bɛ ɔkutɔburukalo ni desanburukalo cɛ.\nKabakomayɔrɔ tε Konsɔgɔla\nFogo yeko: 1147192 - Bì: 476 - Kalo in: 8782 - Лinan: 68395.\nFura Yeko: 1235 - Bì: 1 - Kalo in: 7 - Лinan: 64.


Pɔsɔnni caman na: Aw bɛ aw teliya ka ji caman kɛ ka aw da kucukucu ka a bɔn. Aw bɛ takami bila ji la ka o ji min o bɛ baga in labɔ banakɔtaa fɛ. Ni aw bɛ a baga suguya kelen dɔn, aw bɛ katimu lajɛ sɛbɛn ɲɛ Tubabubagaw fo Furaw ni furakisɛ wɛrɛw baga la walasa ka aw ka kɛtaw dɔn.\nNi mɔgɔkɔrɔba don: ka a ta takami garamu 50 fo ka se garamu 100 ma, ka o bila ji la ka o di a ma.\nNi denmisɛnni don: aw bɛ a girinya hakɛ ta ka o garamu hakɛ kɛ ji la ka di a ma. Kilogaramu 1 bɛ bɛn takami garamu 1 ma ji la. Misali la ni den ye kilogaramu 10, o bɛ takami garamu 10 kɛ ji la.\nTakami ye fura ye min da ka nɔgɔn kosɛbɛ wa fura ɲuman don aw ka kan ka min fara aw ka furaw kan, aw ye sɛbɛn ɲɛ Takami (bagafura) lajɛ walasa ka kunnafoni caman sɔrɔ.\nAw kana ji, takami bilalen ji la walima fɛn wɛrɛ di mɔgɔ ma min tɛka se ka ninakili ka ɲɛ walima min kirinnen don. Aw ye aw hakili to a la: a tigi ka to ka ninakili, o nafa ka bon kosɛbɛ waati bɛɛ.\nA ka ca a la fɔɔnɔ tɛ a tigi dɛmɛ, wa a bɛ se ka kɛ gɛlɛya ye a ma. Mɔgɔ min ye bagamafɛn min, i n’a fɔ asidiji, sɛgɛba, gazolini, taji, walima kunkobaganiji, ani fana mɔgɔ min ninakili bɛ ka fereke o tigi man kan ka a lajɛ ka fɔɔnɔ abada ka baga labɔ.\nNi aw bɛ a fɛ ka fɔɔnɔ, aw ye fɔɔnɔ teliya la baga minnen lɛri fɔlɔw kɔnɔ. Walasa fɔɔnɔ ka na, aw bɛ aw bolokɔni don aw kan kɔnɔ walima ka kutu fitini ɲɛ kelen kɔkɔji kunu.\nBaga bɛ se ka kunbɛn. Aw bɛ bagaw ni furaw bɛɛ faranfansiya ka ɲɛ. Ka u mabɔ denmisɛnniw na, ka u bila sanfɛ walima u man kan ka bila fɛn kɔnɔ min bɛ se ka sɔgɔ. Aw kana ji walima dumunifɛn kɛ baga minɛnw kɔnɔ abada ka a dun hali ni o ye a sɔrɔ aw ye u ko ka tɛmɛ. O cogo kelen na, aw kana baga kɛ minɛn si kɔnɔ dumuni walima ji bɛ kɛ minnu kɔnɔ.\nAw ye bagamafɛn bɛɛ yɔrɔ janya denmisɛnniw la.\nA ka ca a la mɔgɔw bɛ u yɛrɛ faga walima ka u yɛrɛ jogin ni baga ye. Aw ye bagamafɛnw, marifaw, ani mɔgɔfagafɛn wɛrɛw lamara ka ɲɛ, o ye fɛɛrɛ ɲumanw ye minnu bɛ se ka mɔgɔ tanga yɛrɛ faga ma. Walasa ka kunnafoni caman sɔrɔ ka mɔgɔ dɛmɛ min bɛ a fɛ ka a yɛrɛ faga, aw ye sɛbɛn ɲɛ Hakililabana minnu ka kan ka furakɛ joona lajɛ.\nTubabubaga suguyaw: Minnu bɛ fɛnw ɲimi dɔɔni dɔɔni:\nAsidimafɛnw ninnu bɛ mɔgɔ farisogo kɔrɔla jeni.\nBateri ni pili\nBaga mɔgɔ kɛlɛcogo taamasiɲɛw\nDakɔnɔ, kan, disi, furu, walima kɔdimi.\nDumuni kununi gɛlɛya.\nMin ka kan ka kɛ\nAw kana a ɲini ka fɔɔnɔ.\nTakami tɛ makoba ɲɛ.\nAw ye ji caman di a tigi ma. Aw bɛ dɛmɛ ɲini.\nNin fɛn kofɔlen ninnu ka jugu ni u sera fogonfogon kɔnɔ\nNinakilifereke, sɔgɔsɔgɔ, kirinni, ani halo\nJali walima kirinni (min tɛ mɛn)\nNinakili kasa bɛ se ka kɛ i n’a fɔ baga\nAw kana takami bila ji la ka a di a tigi ma.\nAw bɛ ji caman di a tigi ma.\nAw bɛ sɛgɛjiw ko ka bɔ a tigi fari ni a kunsigi la ani sɛgɛji sera fini minnu ma.\nAw bɛ a dɛmɛ a ka ninakili sɔrɔ (Aw ye sɛbɛn ɲɛ Mɔgɔ dɛmɛcogo ka ninakili sɔrɔ lajɛ) ani ka a tigi ninakilicogo kɔlɔsi tile 2 kɔnɔ.\nAw bɛ dɛmɛ ɲini.\nNin fɛn kofɔlen ninnu bɛ labaara sanubɔyɔrɔw la, iziniw kɔnɔ ka baganwolow dogi, ani ka ɲinɛ faga.\nU bɛ se ka sɔrɔ fiɲɛ fɛ, dumuni walima ji fɛ\nSokɔnɔ tasuma bɛ se ka a to mɔgɔ ka sisi gɛlɛn sama min bɛ bɔ fɛn jenitaw la. I bɛ se ka sisi kunaman kasa sama, gazi bɛ min na.\nKunkolodimi, ɲɛnamini, ani serikabin\nFiɲɛ kuntalajan bɛ se ka bila kunsɛmɛ na\nAw ye ninakili kɛcogo lajɛ ani ka dusukun tantanni lasegin, ni o ye a sɔrɔ dusukun tɛka tantan (sɛbɛn ɲɛ Mɔgɔ dɛmɛcogo ka ninakili sɔrɔ ka taa bila a ɲɛ Dusukun tantanbaliya na).\nAw bɛ fiɲɛ di a ma ni basigi ye.\nA bɛ se ka furakɛ ni nitarati sojɔmu (nitrate de sodium) ye ka sɔrɔ ka tiyosilifati sojɔmu (thiosulfate de sodium) da o kan (aw ye sɛbɛn ɲɛ Ni baga sera mɔgɔ kɔnɔ lajɛ).\nA bɛ sɔrɔ fɛnɲɛnamafagalan dɔw la i n’a fɔ:\nFɛnɲɛnamafagalan min ni ji bɔlen don (malathion)\nFɛnɲɛnamafagalan tuluma min ni ji bɔlen don (parathion)\nNin baga ninnu bɛ se ka ninakili jɔ walima ka bana wɛrɛ lase farikolo fan bɛɛ ma.\nDusukun tantanni sumaya, fasaw fanga dɔgɔyali, ninakiligɛlɛya.\nNujibɔ, ɲɛjibɔ, daji bagabagabɔ.\nNinakili kasa bɛ se ka kɛ i n’a fɔ tajimafɛn dɔ walima layi.\nBagamafɛn in dunnen tile damadɔ kɔfɛ, a bɛ se ka bana gɛlɛn bila a tigi la, dɔgɔkun damadɔ kɔfɛ, a bɛ se ka kɛ jatigɛ kuntaalajan ye.\nAw bɛ jateminɛ kɛ ninakili gɛlɛya cogo la ani ka a dɛmɛ ka ninakili sɔrɔ.\nAtoropini, Atropine ye a fura ye.\nAw bɛ takami bila ji la ka a di a tigi ma ni o ye a sɔrɔ a tɛ tɛmɛ lɛri 1 kan (sɛbɛn ɲɛ Takami, bagafura)\nAw ye aw ko o yɔrɔ bɛɛ ani ka aw ka finiw bɔ aw la baga sera minnu ma.\nAw bɛ kirinni furakɛ ni jazepamu (diazepam) ye (aw ye sɛbɛn ɲɛ Jazepamu, Diazépam lajɛ).\nParakuwa (paraquat), Garamɔkizɔni (gramoxone), Sikuloni (Cyclone), Hɛribikili (Herbikill), Dɛkisitoroni (Dextrone)\nGilifosati (glyphosate, ani izinitigiw ka tɔgɔ caman wɛrɛw)\nBagamafɛn bɛ se ka don mɔgɔ wolo fɛ, walima a kununi, o ye farati ba ye.\nNinakiliko gɛlɛya (min bɛ se ka kɛ tile damadɔw kɔfɛ).\nSugunɛ bɛ bilen walima ka kɛ nɛrɛ ye, sugunɛ bɛ dɔgɔya walima a tɛ sɔrɔ (o bɛ a jira ko komokili tɛka baarakɛ ka ɲɛ, faratiba).\nNi binfagalan cayara, a bɛ da, kankɔnɔnabɔsi, ka kɔnɔdimi ni ninakiliko gɛlɛya bila a tigi la.\nAw bɛ jateminɛ kɛninakili gɛlɛya cogo la ani ka a dɛmɛ ka ninakili sɔrɔ.\nAw bɛ takami bila ji la ka a di a tigi ma (sɛbɛn ɲɛ Takami, bagafura).\nFuraw ni furakisɛ wɛrɛw baga\nFura hakɛ tata dantɛmɛni, o ka jugu furu ni nugu ma.\nMusokɔnɔmaw ka witaminiw\nWitamini caman furakisɛlama walima a jilama\nFura tata hakɛ dantɛmɛnen taamasiɲɛw\nDimi, fɔɔnɔ walima joli fɔɔnɔ yɛrɛ, kɔnɔboli, ɲɛnamini.\nYɔrɔninkelen kirinni walima bana bɛ segin tile 2 kɔfɛ.\nAw ka kan ka mun ka o tigilamɔgɔ dɛmɛ\nKɔ ka fɔɔnɔ bɛ caman bɔ baga fanga la.\nAw bɛ ji caman di ma.\nTakami (gazi) ka jugu a ma.\nDeferɔkizamini, Déféroxamine ye a fura dɔ ye.\nAw ninakili jateminɛ\nAsetaminofɛni (Panadɔli, Panadol, Korosini, Crocin, ani izinitigiw ka tɔgɔw wɛrɛw)\nFura ɲagaminen caman nɛnɛfuraw ni dimimadafuraw\nFura tata hakɛ dantɛmɛni ka jugu biɲɛ ma\nDusuɲugun, wɔsili farikolo ɲɛ jɛyali ani a sɛgɛn.\nO kɔfɛ a bɛ se ka kɛ biɲɛdimi ye, sayi, nɛrɛmuguma ɲɛnamini walima ka joli bɔ sugunɛ fɛ.\nAw ka kan ka mun kɛ ka o tigilamɔgɔ dɛmɛ\nNi aw bɛ se ka fɛɛrɛ kɛ a tigi ka fɔɔnɔ, o bɛ se ka dɔ bɔ tɔɔrɔ la.\nAw bɛ takami bila ji la, ka o ji caman di a tigi ma.\nAsetilisisiteyini, acétylcystéine ye a lakari dɔ ye\nFura minnu bɛ mɔgɔ bɔ a hakili kan\nDimimadafuraw wɛrɛw minnu fanga ka bon.\nFura tata hakɛ dantɛmɛnen bɛ se ka ninakili jɔ.\nHakili goya, yɛlɛmabolo sumayali, ninakilidegun walima a jɔli.\nNi mɔgɔ tɛ fiɲɛ sama ka a bila siɲɛ 12 miniti kɔnɔ, aw bɛ a tigi dɛmɛ a ka ninakili ka ɲɛ (aw ye sɛbɛn ɲɛ Mɔgɔ dɛmɛcogo ka ninakili sɔrɔ lajɛ).\nNalɔkizɔni, Naloxone ye a lakari ye.\nAw kana to a tigi ka ji min walima a ka dumuni kɛ, fo a ka ninakili ka ɲɛ.\nDɔlɔ minni damatɛmɛni bɛ se ka mɔgɔ ninakili jɔ.\nNinakili sumaya walima a tigɛtigɛli.\nKirinni, ɲɛnamini, hakili yɛlɛma, ninakili tigɛtigɛ, a tigi bɛ kɛ i n’a fɔ banabagatɔ, o fana bɛ se ka kɛ jabɛti juguman taamasiɲɛ ye (aw ye sɛbɛn ɲɛ Ka kɔn Sukarodunbana ma lajɛ).\nAw bɛ a tigi ninakilicogo jateminɛ ani ka a dɛmɛ ka ninakili.\nAw bɛ a tigi yɛlɛma a fan kelen kan a fɔɔnɔtɔ kana kirin.\nAw ka kan ka a to funteni na.\nNi a bɛ se ka ji min, aw bɛ ji di a ma min bɛ a farilaji nɔlabila (sɛbɛn ɲɛ Kɛnɛyaji).


Banakisɛ don min tɛ se ka ye ɲɛ na ni mikɔrɔsikɔpu tɛ. Sidabana ye bana ye bana min bɛ don dɔɔni dɔɔni banakisɛ sɔrɔlen kɔ. Bi don in na, sidabanakisɛ bɛ diɲɛ fan bɛɛ.\nSidabana bɛ kɛ sababu ye ka fari dɛsɛ ka banaw kɛlɛ. Bana wɛrɛw ka teli ka sidatɔ minɛ joona, i n’a fɔ kɔnɔboli, disidimi, sɔgɔsɔgɔninjɛ walima kansɛri. Bana suguya bɛɛ bɛ se ka sidatɔ faga ka a sababu kɛ fari tɛ se ka bana si kɛlɛ.\nSidabana bɛ sɔrɔ ni sidatɔ joli, a lawaji walima ni a musoyaji donna mɔgɔ wɛrɛ joli la. Sida bɛ sɔrɔ:\nSidatɔ fɛ kafoɲɔgɔnya, o ye sida sɔrɔsira telimanba dɔ ye.\nPikirikɛlan ni lamu walima bolokoliminɛn, ni olu banakisɛ ma faga, o bɛ se ka sidabana yɛlɛma mɔgɔ la.\nDen bɛ sidabana sɔrɔ ba fɛ kɔnɔmaya waati, jiginni walima sindi senfɛ. (A ye gafe ɲɛ Sidabana yɛlɛmali den na ba fɛ, o kunbɛncogo lajɛ.)\nSidatɔ joli kɛli mɔgɔ la ka a sɔrɔ a ma sɛgɛsɛgɛ ni sidabanakisɛ tɛ joli la.\nSidabana tɛ sɔrɔ magaɲɔgɔnna gasan fɛ: O la, sika tɛ a la ko mɔgɔw bɛ se ka u tɛgɛ don sidatɔ bolo, ka tulonkɛ a fɛ, ka dumunikɛ a fɛ walima ka baarakɛ fɛ. Sidabana tɛ se ka sɔrɔ dumuni, ji, fɛnɲɛnamaniw, ɲɛgɛnw walima foroba jifilenw fɛ. O la nafa tɛ a la ka banabagatɔ mabɔ mɔgɔ tɔw la. Ni aw ye gafe ɲɛ Sidabanakisɛ tigilamɔgɔ walima sidatɔ ladoncogo ka ladilikanw bato, aw bɛ se ka sidatɔ ladon.\nNin nafa ka bon: Mɔgɔ bɛ se ka sidabana sɔrɔ mɔgɔ fɛ ka a sɔrɔ a yecogo la bana tɛ a la. Sidabanakisɛ bɛ se ka don mɔgɔ joli la ka kalo caman walima san caman kɛ ka a sɔrɔ a bana taamasiɲɛ kunfɔlɔw ma ye, nka o waati kɔnɔ, o tigi bɛ se ka banakisɛ yɛlɛma mɔgɔ wɛrɛ la kafoɲɔgɔnya senfɛ walima pikiribiɲɛ fɛ. Sira kelen min bɛ se ka a to a ka dɔn ko sida tɛ aw la, o de ye jolisɛgɛsɛgɛ ye. Sidabanakisɛ bɛ mɔgɔ min joli la, a bɛ fɔ o ma tubabukan na ko seropozitifu (séropositif).\nA daminɛ na, bana taamasiɲɛ caman tɛ bange, wa sidabana taamasiɲɛw kɛcogo tɛ kelen ye mɔgɔw la. A ka ca a la bana wɛrɛw de taamasiɲɛw bɛ bange, dimi tɛ minnu na, wa fana u bɛ mɛn senna.\nNi o taamasiɲɛ suguya caman bangera mɔgɔ min na ani ka a bana, o bɛ se ka kɛ sida ye (nka jolisɛgɛsɛgɛ de bɛ se ka a to a ko tiɲɛ ka dɔn):\nA tigi fanga bɛ ban ka taa a fɛ;\nKɔnɔboli banbali bɛ a tigi minɛ, min bɛ se ka tɛmɛ kalo kan, ani min bɛ to taa ni ka segin na;\nFarigan min bɛ mɛn ka tɛmɛ kalo kan, tuma dɔw la nɛnɛ bɛ a tigi minɛ walina a bɛ wɔsi sufɛ.\nTaamasiɲɛ kelen walima a caman bɛ se ka ye mɔgɔ la:\nSɔgɔsɔgɔ gɛlɛn min ka ca ni kalo kelen ye;\nDakɔnɔjoli min sababu ye safa ye (aw ye gafe ɲɛ Nɔ walima tomi jɛmanw dakɔnɔna na lajɛ);\nGɛnɛgɛnɛ bɛ se ka bɔ fari fan bɛɛ (aw ye gafe ɲɛ Joli juguyali taamasiɲɛw lajɛ);\nFari yɔrɔ dɔw bɛ bilenbilen, nka dimi t’u la;\nKurukuruw ni joliw, minnu bɛ bonya ka taa a fɛ wa furakɛli tɛ u kɛnɛya, kɛrɛnkɛrɛnnenya la a minnu bɛ bɔ dogoyɔrɔw ni bobara la;\nA tigi sɛgɛnnen don tuma bɛɛ;\nSɔgɔsɔgɔninjɛ (aw ye gafe ɲɛ Sɔgɔsɔgɔnijɛ lajɛ) ni fari kalankalanni banbali (kaba, ɲɛ Maɲa) ka teli ka sidatɔ minɛ.\nFarafinna a bɛ fɔ sida ma ko fasalibana barisa ni a bana juguyara cogoya dɔ la, banabagatɔ bɛ fasa. Mali la dɔw bɛ sida wele ko siban walima sidan ka sababu kɛ ko sida ye bana kɛnɛyabali ye.


Sògo - Fàkan\nSògo ye Molobala galoda dugu dɔ ye. Molobala min bɛ Sikaso marabolo ani Kucala kolomi fɛ. Sògo ni Molobala cɛ tɛ Tɛmɛ bamɛtɛrɛ 15 ɲɔgɔn kan. A ni Kucala fana cɛ bɛ bamɛtɛrɛ 50 Bɔ. Dugu wɛrɛw bɛ Sògo da fɛ. O dɔw ye Taraso I, Taraso II hɛrɛmakɔnɔ ani Gandere ye.\nTɔgɔ wɛrɛ tɛ Sògo la. Sògo dugu bɛ sìgiyɔrɔ min na bì, o yɔrɔ tùn ye tu sɔsɔlen ye lὲw tùn ka ca min 'kɔnɔ. O de la fulakɛ dɔ tùn bɛ To ka Taa a ka misiw Ladumuni yen. Don dɔ la, fulakɛ ni donsokɛ dɔ Bὲnna a kungoda in na. O donsokɛ tùn bɛ ka Bɔ kungo kolon tulenba in tlebin-fɛdugu dɔ la kelen na. Fulakɛ Ko donsokɛ ma k'a ka Taa ɲɛ fɛ halisa, ko kungoyɔrɔ min bɛ yen n'ale bɛ To ka T'i ka misiw Ladumuni yen, Ko sogo bɛ Ye yen kosɛbɛ. Donsokɛ Tora n'a Taara yen, a bɛ sogo caman Sɔrɔ. A Tor'o de la ka na bugu dɔ Turu lὲda la yen. A tùn bɛ To k'i Sìgi o bugu in 'kɔnɔ ka sogow nàli Kɔnɔ. A tùn bɛ ʃi kɔnɔni na yen tuma dɔw la. O ko taalen 'ɲɛ, a y'a Bɔ sogow gàlalasigi la k'a Kɛ dugukura-sigi ye. Nin kisa de sababuya la, dugu in tɔgɔ Dara "Sògo" la.\nLawale la, Sògo tùn bɛ Mara Molobala masakɛw fɛ. Nka bì, Sògo marali Tora a ka laadala-dugutigiw ni faama-dugutigiw 'bolo, marabolo ni galoda ka mara kɔ fɛ. Sògokaw ka laadala-dugutigi bɛ Sìgi kɔrɔya-kunda wa tìgiya in tɛ Yaala 'kìn ni 'kìn 'cɛ fana. O kɔrɔ ye ko laadala-dugutigi-falen t'u fɛ yen, fo ni sàya Nàna kɔrɔlen ma. Nka faama-dugutigiya min bɛ u fɛ yen o kɔni bɛ Yaala 'kìn ni 'kìn 'cɛ wa o sìgili fana bɛ Kɛ ni sungandili de yen.\nSògo bɛɛ ye kìn sàba ye minnu Flɛ: Sapila, Kagwala ani Yeminɛso. Sògo sìgikɛnɛ tɛ o ʃi kɛnɛba yen ten awa tomon kɔrɔ fana t'u fɛ yen.\nMiɲankaw ni fulaw de bɛ Sògo. Jàmu minnu bɛ yen olu ye Danbɛlɛ, Konatɛ, Sangare, Tarawele, Suntura, Jabaatɛ, Kelema, Keyita, ani Kulubali ye. Bamanankan ani mamara de bɛ Fɔ sògokaw fɛ. Nka u ka forobakan ye mamara ye.\nSògokaw bɛ sɛnɛ Kɛ kosɛbɛ ka Sago baara tɔw kan. U bɛ saɲɔ, keninke, kàba, kɔɔri, tiga, ʃɔ ani malo Sɛnɛ. Nakɔw b'u 'bolo. O nakɔw 'kɔnɔ, u bɛ jiri dɔw Sɛnɛ i n'a Fɔ mangoro, sɔmɔ, lenburu ani namasa.\nOlu tɛmɛnen 'kɔ, u bɛ bagan dɔw Mara i n'a Fɔ misi, saga, bà, fàli, wùlu ani lὲ. U ka kamanmafɛn marataw ye ʃɛ, kami ani tonkɔnɔ ye.\nLaadalamɔni kɛyɔrɔ dɔw bɛ Sògo n'olu tɔgɔ Flɛ: sògokɔ, paahɔ ani koro. N'u bɛ mɔni Kɛ, u b'a Kɛ ni nporo, muru ani bìɲɛ ye. sògokaw bɛ To k'u ka baganw, sɛnɛfɛnw ani butigifɛn dɔw jago. Dàbaw, kòlonw, zuw, segerew, lɛfɛw bɛ Dla yen ka Fàra gesedaw, motodlaw ani jiriʃiw kan.\nKɛnɛyaso ni lakɔliso kelen bɛ Sògo. Лɔʃimansinw, pɔnpekɔlɔnw, jabaraninw, kɔɔrisuguw, motow ani kalalimansinw fana bɛ Sɔrɔ yen. CMDT, GARDEM, UNICEF ani AMDD ye 'baɲuman-kɛtɔnw ye minnu ni sògokaw Jὲra.\nCMDT: bɛ dugumɔgɔw Kàlan nink'u Dɛmɛ sɛnɛko ni juruko siratigɛ la.\nMDD: y'u Dɛmɛ u ka kàlansow jɔli la.\nGARDEM: o ka baara tùn ɲɛsinnen bɛ dɛmɛ dònni ma denmisɛnninw ka kàlanko la.\nUNICEF: o fana ɲɛsinfan tùn ye denmisɛnninw ye, a tùn b'u Dɛmɛ u ka kàlanminɛn-ko la ani ka kalalimansinw Sàn ka Di u ma.\nLakɔlikalan Dabɔra 1996 sàn na sogokaw fɛ yen. U ka kàlanso ye dugumakalan fàn fɔlɔ ye. Balikukalan fana bɛ Kɛ u fɛ yen yɔrɔ kelen na.\nSilamɛya bɛ Sògo f'a batoso kelen bɛ yen. Kajo Tarawele Nàna ni silamɛya ye yen.\nSilamɛya tɛmɛnen 'kɔ, kerecɛnya fana bɛ yen. Piyɛɛ Tarawele de Nàna n'o ye. Nka o batoso foyi t'u 'bolo bì (2015).\nLaadalabato minnu bɛ Sɔrɔ Sògo, olu ye kɔmɔ, ɲa, kɔrɛ, ʃito, nahɔ, kulan ani mahan ye.\nЛɛnajɛlako minnu bɛ sògokaw fԑ yen, olu ye seliw, sanyɛlɛmaw, tɔnw ani kɔɲɔw ye. Fɔlifɛn minnu bɛ Fɔ a ɲɛnajɛw la, olu ye bala, bàra, jenbe, logan, bɔnɔ ani dunun ye.\nSògo kungo 'kɔnɔ, kɔ fla, dala tan, fàla kelen ani jɛ kelen bԑ yen.\nKabakomayɔrɔ sàba bɛ Sògo, olu ye pahɔ (jimayɔrɔ dòn), Kaʃiyɛn (tu dòn), Cɛbakaʃɔ (tu dòn).\nBlàdon : 2016-01-28 Yɛlɛmako laban : 2017-08-10\nFogo yeko: 1147116 - Bì: 400 - Kalo in: 8706 - Лinan: 68319.\nFura Yeko: 1288 - Bì: 1 - Kalo in: 7 - Лinan: 63.


Surukuba ni sonsonnin: bilisifanta - Fàkan\nZiirinda > 2016 04 26\nSurukuba ni sonsannin ka bilisifanta\nDon dɔ sonsannin Taar'i Sènnayaala kungo ‘kɔnɔ. A Tor'o la ka Taa Bɔ bilisifan kan. O kɛlen, a y'olu Cὲ ka N’u Di a muso ma 'so. 'Surukuba muso fana Nàna tasumata la sonsannin fɛ yen ka n'o muso Sɔrɔ fanjiran na. A y'i Kant'o ma.\n- Aw Bɔra ni nin fan ninnu ye min?\nSonsannin muso fana y'i Kanto o la ko:\n- Ne cὲ de bɛ To ka Bɔ n'u ye a ka kungoyaala-yɔrɔw la.\nSonsannin muso y'a Jaabi tèn ni ka Tla ka fan dɔɔnin D'a ma. Surukuba muso y'o Nɛnɛ yɔrɔ min aa, o Kɔrɔtɔra a seli la 'so. O selen 'so ka kuma in Лɛfɔ a cὲ ye yɔrɔ min, o fana Girinna ka Wuli ni ka Taa sonsannin fɛ yen. A selen yen, sonsannin y'a Bisimila minkɛ, a ko:\n- A ma Juguya, i komin n muso Nàna tasumata la yan, a y'a Sɔrɔ fɛn dɔ fan bɛ i muso 'bolo ka Jiran, o tùma na n b'a fɛ k'a Dɔn i bɛ Bɔ ni o fan ninnu ye yɔrɔ min na.\nƆ, o kɛlen sonsannin fana Ko surukuba ma ko:\n- O tɛ 'baasi ye, n kɔrɔ suruku. Ni Ala ye sinin Jir'an na, an bɛ Taa ɲɔgɔn fɛ.\n- O ka Kɛ. surukuba kan bɛ tèn.\nƆ, o dugu jɛlen, u Taara fanɲini na. U y'a Лini k'a Лini fo ka Taa Bɔ dɔ kan. Ɔ, o kɛlen sa, u y'o fanw Cὲ ka K'u ka npalanw 'kɔnɔ. Nka yann'u ka Taa, surukuba Ko sonsannin ma:\n- N dɔgɔ sonsan, n'an ni fantigi Bɛnna an b'a Kɛ cogo di?\nSonsan Ko k’o ye cyɛn ye. O Ko u ka furabulu Tigɛ ka Blà u kan. Nka o hakilina ma Bɛn surukuba ma. Sonsannin ye zabanbulu dɔw Kari k'a taw kan npalan 'kɔnɔ. O ma Bɛn surukuba ma minkɛ, ale ye zabankuru sàba dɔrɔn Kari k'olu Blà a taw kan. U ye sosira Minɛ o la sa ka Taa. U Taara Se 'yɔrɔ la u ni bilisi Sinna ka Bɛn tèn jɔyi. O fana y'u Lajɔ:\n- Mun b'aw 'bolo npalanw 'kɔnɔ?\nSonsan Ko a ma\n- N muso ni n denw de ʃìra ka Ŋunan ʃu rɔ, n Nàna 'fura Лini u ye.\nBilisi Nàna sonsan ka npalan da Yɛlɛn k'a Sɔrɔ zabanbulu kɛlen bɛ k'o Fa tew. Bilisi Ko o la:\n- E ka Tɛmɛ.\nƆ, o kɛlen, a Ko:\n- Surukuba e ta dun, mun b'o 'kɔnɔ?\nSurukuba fana y'i Kanto:\n- Kɔngɔ de ye n ka denbaya Tɔɔrɔ ʃu rɔ, o de sababu y'a To n Nàna n Sènnayaala ko n bɛ ‘balo Лini. Ɔ, nka n ye zabankuru dama-damanin Sɔrɔ o de Flɛ n 'kùn npalan 'kɔnɔ.\nBilisi ye surukuba Jaabi o la Ko :\n- Surukuba n y'i ka kuma Faamuya. Nka dannaya man kan ka sɛgɛsɛgɛli Sà. I ka npalan da Yɛlɛn.\nAaa, a ma Лὲ min 'kɔ a Kɛr'o ye. Surukuba y'a ka npalan da Yɛlɛn yɔrɔ min na bilisi ye min Ye a 'kɔnɔ o Kɛra zabankuru sàba dɔrɔnYe ni k'a tɔ bɛɛ Kɛ bilisi fan ye. Aaa, bilisi ɲɛ da o kan, aa, o y'i Kɛ surukuba kan k'a Cì fo ka siganna Dòn a ka ɲɛnamaya la.\nN y'o Tà yɔrɔ min n y'o Blà yen.\nBlàdon : 2016-05-11 Yɛlɛmako laban : 2016-05-11\nFogo yeko: 1146128 - Bì: 47 - Kalo in: 7718 - Лinan: 67331.\nFura Yeko: 1578 - Bì: 1 - Kalo in: 9 - Лinan: 66.


A jɛnsen na : 16/04/2021 - 19:12\nSanfɛ kalanso Cheikh Anta Diop, Dakar, Sénégal faaba la (ja). © RFI/Ndiassé SAMBE\nA kɛbaga : Nama DIARRA Dɔ̀dɔ\n"Sénégal" fabala sanfɛ kalanso Cheikh Anta Diop la, tɔn min tɔgɔ "Conseil Restreint" n'a bɛ yen kalan taabɔlɔ ɲuma kama y'a jira ko kalandenbaw ka jɛkulu ka balan fɔlɔ. Tɔn in y'a ɲini fana ko kalandenbaw ka bɔnw ka datugu sanfɛ kalanso Cheikh Anta Diop la. A ka ni ŋaniya sɔrɔla siya wɔlɔma kɛlɛ dɔ de senfɛ kalandenbaw ni ɲɔgɔncɛ fɔ mɔgɔ kɛlɛ nin tɔra a la.\n"Conseil restreint", ladilitɔn kalandenbaw kama sanfɛ kalanso Cheikh Anta Diop, Sénégal fabala la,ye kalandenbaw ka lafasalitɔnw bala, a sɔrɔla mars kalo tile 25 tɛmɛnen su k'a dugujɛ a tile 26 la, siyawɔlɔma kɛlɛ dɔ de kɛra kalandenbaw ni ɲɔgɔncɛ. O siyawɔlɔma kɛlɛ kɛra jɛkulu fila de ni ɲɔgɔncɛ, n'o ye Kekendo ni NDEF LENG jɛkuluw ye.\nKEKENDO jɛkulu, ye kalandenba minnu bɛ bɔ Casamance, NDEF LENG fana ye kabila min tɔgɔ Sérère kalandenbaw ka jɛkulu ye. O siyawɔlɔma kɛlɛ, u ni ɲɔgɔncɛ, a kɛra sababu ye fɔ Ismaïla Gaoussou Diémé jɔgina kɔjugu a laban ka ban kari tɛmɛnen. Kasɔrɔ ale ye kalan jɔ sanfɛ kalanso Cheikh Anta Diop la kabini san 2015 la.\nO kama "Conseil restreint" sanfɛ kalanso Cheikh Anta Diop la ka ɲɔgɔnye sen fɛ kunu, a y'a ŋaniya ta ka lakɔlidenw ka jɛkulu bɛ bala ani cakɛda min tɔgɔ COUD, n'a bɛ jɔni kalandenbaw ka kunkan kow ye, ka ɲini a fɛ a ka kalandenbaw ka bɔnw fana datugu fɔlɔ. Nka kalandenbaw ma sɔn o la, f'u ye wulikajɔ kɛ kunu sanfɛ kalanso Cheikh Anta Diop la k'u nusongoya jira.


Laada la, cɛmisɛnniw bolo bɛ ko sigida caman na, ani musomaniw bɛ sigi nɛgɛkɔrɔ yɔrɔ caman na diɲɛ kɔnɔ. Bolokoli jɔyɔrɔ tɛ kɛnɛya la nka a bɛ kɛ sababu ye ka cɛ caman tanga sidabana ma. Faratiba tɛ bolokoli la. Nka musow ka nɛgɛkɔrɔsigi farati ka bon kosɛbɛ, o la a ka kan ka dabila. Bolokoliminɛn nɔgɔlen bɛ se ka sidabana bila mɔgɔ la.\nForokoni dɔ bɛ yen min bɛ bilakoro dogoyɔrɔ kun datugu. Ni sugunɛ bɛ bɔ ka ban, o bɛ a jira ko gɛlɛya tɛ yen. A ka ca a la o forokoni bɛ cɛya kun bila a yɛrɛ ma ni den ye san 4 sɔrɔ. Ni o kɛra, kun tɛ bolokoli la. Aw kana forokoni diyagoya wɔrɔ ka bɔ cɛya kun na.\nNi forokoni bilenna ka a funu ani ka a gɛrɛntɛ fo ka den bali ka sugunɛkɛ, o tɛ ɲuman ye. O la aw ka kan ka taa ni a ye dɔgɔtɔrɔ dɔ fɛ ka a bolo ko joona.\nKa da du ka laada kan, cɛmani bolo bɛ se ka ko tinminɛmuso fɛ walima a ɲɛdɔnbaga fɛ. A bɛ se ka forokoni kunni tigɛ ni lamu kura ye. Ni a tigɛra, basi bɛ bɔ. Aw bɛ bandi walima fini jɛlen dɔ da a la miniti 5 ɲɔgɔn, fo basibɔn ka jɔ. Furakɛla dɔw bɛ jiri dɔw ɲɛji da a la walasa la basi jɔ (aw ye sɛbɛn ɲɛ Gɔntɛgɛ lajɛ).\nAw bɛ forokoni kun sama\nA tigɛyɔrɔ dan.\nAw ye aw jija aw kana cɛya kun tigɛ.\nCɛya kun bɛ se ka ye ka ɲɛ sisan.\nNi basibɔn ma jɔ joona, aw bɛ jolikuruw ko ka bɔ cɛya la ni ji sanuman ye, aw bɛ tila ka fini jɛlen dɔ da a la ka a bisi fo basibɔn ka jɔ. Fura kɛ kun tɛ a la.\nMusomaniw ka nɛgɛkɔrɔsigi la, bolokolikɛla bɛ musoya kisɛ kunni tigɛ. Waati dɔw la, a musoya dawolo dɔ bɛ tigɛ a senfɛ. Musoya kisɛ kun tigɛli kɔlɔlɔ bɛ i n’a fɔ ni i ye cɛya kun tigɛ. Musomaniw man kan ka sigi nɛgɛ kɔrɔ. Muso minnu sigira nɛgɛ kɔrɔ, olu ka sugunɛkɛ ka ca, u ka musoyala banaw ka ca wa u bɛ degun caman sɔrɔ jiginni waati.\nMusomaniw ka nɛgɛkɔrɔsigi basibɔn ka jugu ka tɛmɛ. Musomani bɛ se ka sa yɔrɔnin kelen o sababu la. O la, aw ka kan ka fɛɛrɛ tigɛ joona. Aw bɛ jolikuruw ko ka bɔ a da la ka basi bɔyɔrɔ ɲini ani ka fini jɛlen dɔ da a yɔrɔ miniti 5 kɔnɔ. Ni basibɔn ma jɔ miniti 5 kɔnɔ, aw bɛ aw bolo digilen to a yɔrɔ kan ka taa ni a ye dɔgɔtɔrɔso la. Aw bɛ aw hakili to kirinni taamasiɲɛw na (aw ye sɛbɛn ɲɛ Kirinni taamasiɲɛw lajɛ) ani banamisɛnni wɛrɛw.


'Fàli kɔnɔnanjugu - Fàkan\nZiirinda > 2016 04 01\nNin Kɛra cὲ flà ye minnu ye fàliw dɔw Minɛ ka Yɛlɛn u kan k'u bɛ Taa dɔgɔjɔ la. Kɔ̀gɔ tùn bɛ dɔ ka fàli kɔ la, tɔ̀ kelen ta, kɛlɛkɛlɛ tùn b'o kɔ la. U ye sira Minɛ. U bɛ Taa, u bɛ Taa... U Taara Se ‘yɔrɔ la, kɛlɛkɛlɛtigi ka fàli y'i Bùgubugu k'i Da dùgu ma. Kɔ̀gɔ bɛ min 'bolo o n'a ka fàli Taara kɔsɔkɔsɔ k'u jɔlen To. Cὲ ye ko sugu bɛɛ Kɛ fàli la, fàli ma Sɔ̀n ka Wùli. A Tor'o la dɔgɔjɔ-musokɔrɔba dɔ Nàn'a Sɔ̀rɔ yen. O y'i kan To ‘a ma:\n-Ee n 'den, a dun Kɛra cogo di?\nCὲ y'i Kanto o la:\n-Aa! mùsokɔrɔba ne ka fàli de Bànna ka Taa k'i Da dugu ma. N ye fɛn bɛɛ Kɛ a ma Sɔ̀n dɛ!\nO kɛlen, mùsokɔrɔba y'i Kanto a ma:\n-N 'den, mun de bɛ bɔ̀ɔrɛ in ‘kɔnɔ fàli kɔ la?\n-Kɛlɛkɛlɛ, cὲnin 'kan bɛ ten.\nO kɛlen, mùsokɔrɔba Ko:\n-Ee! n 'den, i m'a Dɔn ko denmisɛn-wùlu 'sèn ka di nkà a tɛ 'lèru Dɔn! N'o tɛ fàli ka Bàn ka Taa ka kɛlɛkɛlɛ-bɔɔrɛ To a kɔ la? N den, e ka kɛlɛkɛlɛ tanna K'a ku 'kɔrɔ bani.\nMùsokɔrɔba y'o Fɔ yɔrɔ min, o y'i kɔ Dòn ka Taa ka cὲnin n'a ka fàli la. Kamalennin y'i Jɔ̀ ka mùsokɔrɔba taatɔ Lajɛ. Sɔrɔla k'i Kanto a da 'jukɔrɔ Ko:\n-N kɔni y'a bɛɛ Kɛ sa, nkà Ala ko ‘cyὲn n hakili ma musokɔrɔba ka fɔlen in Ye. Nkà i Jɔ̀ n k'o fana Lajɛ tan.\nCὲnin y'i bolo Fili ka Dòn bɔ̀ɔrɛ 'kɔnɔ k'a Fa kɛlɛkɛlɛ la ka Bɔ. A ye dɔ Mɔɲɔnkɔ-mɔɲɔnkɔ a tɛgɛ la ka fàli ku kɔrɔ Tà ka kɛlɛkɛlɛmugu Firi o la. O kɛlen, aa, fàli y'i Pan ka Wùli ka kɛlɛkɛlɛ-bɔɔrɛ Fili ka kɔsɔkɔsɔ Dòn ka cὲnin jɔ̀len To.\nO kɛlen cὲnin yɛrɛ kɔnɔna fililen jɔ̀len Tor'o la sa. A 'kan bɛ:\n-Ee, n bɛ nìn Kɛ cogo di?\nA Tor'o kɔnɔnahami na fo cὲkɔrɔba dɔ fana Nàn'a Sɔ̀rɔ yen. O y'i Kanto a ma Ko:\n- N 'den, a Kɛra cogo di?\n- Ee Bwa, ne ka fàli de tùn Bànna ka Taa. Mùsokɔrɔba tɛmɛtɔ Ko n ma ko n ka kɛlɛkɛlɛ Kari a ku 'kɔrɔ. N fana y'o Kɛ o cogo la minkɛ, fàli Panna ka Wùli ka Taa ka n jɔlen To. O de hami bɛ n kan. Cὲnin 'kan bɛ ten.\nO kɛlen, Cὲkɔrɔba y'i Kanto ko:\n- i m'a Dɔn ko denmisɛnnin 'wùlu 'sèn ka Teli nkà a tɛ 'lèru Dɔn! I ye kɛlɛkɛlɛ jòlila K'i ka fàli ku kɔrɔ?\n- Tannan cὲnin kan bɛ ten.\nCὲkɔrɔba y'i kant'o la ko:\n- Ɔ n 'den, i tɛ kɛlɛkɛlɛ mùgannannin K'i yὲrɛ ku 'kɔrɔ.\nCὲkɔrɔba y'i kɔ Dòn yɔrɔ min, cὲnin kɛlen Flɛ ka Ala Mìnɛ k'i bolo Fili ka Dòn a ka kɛlɛkɛlɛ-bɔɔrɛ 'kɔnɔ tugun ni k'o Fa ka Firi a yɛrɛ ku 'kɔrɔ. Aa, jɔn Ko o Dyara. Cὲnin fana Kulela k'i Pan ka Bòli ka na Tɛmɛ cὲkɔrɔba la, ka Tɛmɛ mùsokɔrɔba la. A Nàna Tɛmɛ a yɛrɛ ka fàli la, ka Tɛmɛ fàlitigi dɔ in fana na fo ka na Dòn dwaafyɛ 'kɔnɔ. A fana ye dwaafyɛ bɛɛ Dòn ‘ɲɔgɔn na.\nN y'o Sɔ̀rɔ yɔrɔ min, n y'o Blà yen.\nFogo yeko: 1146137 - Bì: 56 - Kalo in: 7727 - Лinan: 67340.\nFura Yeko: 1483 - Bì: 1 - Kalo in: 5 - Лinan: 61.


2014_10_08_mali_kura - Fàkan\n2014 10 08 mali kura\nSenegali fìnitigi kelen Fàgara kunungo gὲlεden fε, min Cira MINUSMA dagayɔrɔ kama Kidal sìgida la. Juma tεmεnnen na, dànkari wεrε la, MINUSMA kama, Nizεr fìnitigi kɔnɔntɔn Fàgara, ni u ka sutura Kεra bìdon, Лaamε, Nizεr jamana faaba ‘kɔnɔ.\nLajεεrε la kunun Лaamε, Nizeriya kεrεfεla jamana ɲεmaaw ye lakana-jεkulu Boloda yaasa ka Boko Haram Kὲlε. A sorasikulu maa bà kεmε wolonfla ka kan ka baara da Minε nowanburukalo la. Santrafriki (Santrafrik) jamana la, mankan Wulila tugunni K M 5 kìn ‘kɔnɔ, silamεkamalennin dɔ ka fàgali kɔ fε. A bε maa duuru Bɔ, minnu Fàgara a mànkanw la.\nBìdon de Anti Balaka bànbaanci-jεkulu ka kangarida sarati waati bε Ban ni u ye a Лini jamanatigi, n’o ye Katerinn Sanba Panza, k’o ka fanga Blà. Dunuya waribonba, n’o ye banque mondiale ye, ka jatew fε, ebola kùnflanintu jòlibɔn-bana nafasɔrɔ-sira degun, Fàrafinna tlebin-yanfanjamanaw la, bε Se ka Tεmε dolar tɔrɔmɔɲɔ miliyar fla la yànni sàn wεrε laban na ni a bàna ma Se ka Kun a jamana sàba ‘kɔnɔ. Uhuru Kεɲεta ye jamanatigi fɔlɔ ye min bε fanga la, ka Kε dunuya kiiritigε-soba la, n’o ye Cour Penale Internationale (Seleke naani ka Лaginnikε-kiiriblon) ye Lahay, Oland jamana faaba la. A Kofɔra nijuguya minnu Kεra sàn 2007 la kàlafiliw kɔ fε, nka seerew caman ye u ka seereyaw Bɔ a ma.\nMozanbik jamana la, sàn fla kɔ fε ni a tùn bε maki ‘kɔnɔ, n’o ye wulakɔnɔnaw ye, Alfɔnso Dalakama, min ye cὲbɔ ye, a ʃyὲn duurunan jamanatigiya kàlafiliw la, Seginna kεnε kan ni ɲɔgɔnyew caman ye. Mozanbik ka kan ka wasadenw ani jamanatigiya kàlafiliw da Minε arabadon wεrε la. Fàrafinna worodugu-yanfan-fεjamana la, n’o ye Afrik di sid ye, kwazulunatal mara lakana cakεda ka lakalita fε, denmisεnnin kamalennin fla, ni u tùn Jalakila sonyani na, Gosira ani ka Jeni u ɲεnama, ka Fàga sìgida mɔgɔw fε Pitεrsmarisbur kεrεfεla la, jamana kɔrɔn fε.\nЛina, sàn 2013 chimie Prix Nobel (Nobεl tɔgɔlawaalan basidɔn na) Dira amerikεn (Amerikaka) fla, Erik Besnik, Wiliyam Mɔnεr, ani alimaɲika (Doc lεndka) dɔ n’o ye Stefann Hεl ye. U ye fεnlabonyalan, n’o bε Weele ko microscope (yelidyalan), Farinya, min b’a To fεnw bεε la fitinin bε Se ka Ye.\nAn balimaw, nin de tùn ye bìdon kibaruyaw ye, k’a Lase aw ma aw balimakε Mohamεd Ture fε.\nKumadadonna : Kajatu Tarawele\nNin waati ninnu na jaadimɔgɔw bε kan ka kὲlε Bìn Mali kɔrɔnfεla la. Soradasi dunan minnu nàlen dòn Mali kɔnɔna na ONU ka bolo kan, n’o bε Weele ko MINUSMA. Hakililajigin na, MINUSMA tùn ye sira Minε Mali soradasiw ɲε kɔrɔnfε-kεlε ‘sen fε, k’a sababu Kε ko Wagadugu gafew o kɔnɔkumaw ye. K’olu bε Mali kɔnɔna na ko ka o sira de Taama. Nka an bε don min na i ko bì, aa, ‘dadigi bε Лini ka Kε u ka lakanani kεbagaw la dε! ‘Sabu la kunungo tugunni, MINUSMA soradasi wεrεw ni Tora jaadimɔgɔw ka kasaara la.\nJaabilikεla : Saada jara.\nAyiwa, lakanabaliya min kɔni Flε nin ye, ‘mɔgɔ nisɔndyakuma tε. K’a masɔrɔ, an Jɔɔrɔla ni nin ye. An ye an bolo Sin yɔrɔ min, tle Bɔra yen. Maliko nin, ko jεlen dòn, ko tlennen dòn. Jyεn jamana bεε lajὲlen ka jὲkulu min bε yen, n’o ye nations unis (jamanabεε-jεtɔn) ye, u ye resolution (bεnkan) Tà. U ye gafe Tà k’a Fɔ ko u bε Mali Dεmε ka jaadikεlaw Kὲlε ka Bɔ yàn. N’a tùn Taara o sira fε, olu ka u ka baara Kε o sira fε, sisan b’a Sɔrɔ ko fù Sìrila nin ko in na. Nka an Nàna mun Ye?\nTubabuw Nàna ka Nà u nεn Dòn nations unis (jamanabεε-jεtɔn) mɔgɔw ‘kɔrɔ, k’u Blà baara wεrε la, ka Nà a Kε bànbaganciw dεmεni ye. Hali ni u ma olu Dεmε jε kan, ka a Kε i n’a Fɔ u ma Nà Mali lakana kama, u Nàna ka Nà i Yaala dɔrɔn. O min Flε o ye, ka a Kε i n’a Fɔ Mali kὲlεkε-cεw de ye a damanako wεrε Kε, walima i n’a fɔ anw de bε Nà ka Nà kojugu Kε burudamεw la, k’a Sɔrɔ an dɔw de dòn.\nU ye kan sugu bεε dɔ Fɔ, ka sɔn sugu bεε Da anw ka kὲlεkε-cεw la, ka burudamε ninnu, k’u Bàjanbla. Ka Tla ka jaadisiw (jaadikεlaw), k’u ɲε Tugu olu ka kokεtaw kan. Bì-bi in na, jaadisiw (jaadikεlaw) kεlen bε k’u Лεsin u yεrε ma. Ayiwa, u ni bànbaanciw yεrε bolo bε ɲɔgɔn ‘bolo, u b’u sago Kεla kɔrɔnfεla in na. Cyεn bε kan ka Ye dɔɔnin-dɔɔnin. ‘Sabu la, a Flε nin ye, nin dɔgɔkun damadɔ ‘kɔnɔ, u ye cajεnw (cadkaw) Fàga. U ye Nizeriyεnw (nizεrikaw) Fàga.\nKunungo u ye senegalε (senegalika) dɔ fana Fàga tugunni. Ka Tla tugunni u bε To ka Bàga tubabuw ka soradasi Barkhane mɔgɔw ma. Bari u Ko k’u bε mugu Ci olu fana na! A na Dɔn min dòn o! Sisan kɔni nin bεε ye min ye, tubabu o, MINUSMA o, bεε de ka Tlen fàli kan k’a Dɔn ko Kidali ye Mali ta ye. A tε Se ka Bɔ Mali gouvernement (kùnnafanga) na k’a Di mɔgɔ ʃi ma. Ni mɔgɔ min Nàna k’i bε malidenw Dεmε k’a kὲlε Kε, an ka yεrεmahɔrɔnya Sinsin Kidali n’a lamini bεε kan. Bànbaanci ninnu, n’u bε kὲlε Blà, u ka a Blà. N’u t’a Blà u k’a To yen.\nЛininkalikεla : Mohamεd Ture\nKùnnafonidila RV Ladsu de ko dòn ; a y’a Jira k’a Fɔ kunun ni bì tε kelen ye, bari u ka baara taabolo bε nà Fàlen. Ni i y’a Lajε, MINUSMA bε Gawo mara la ani Tumutu ni Kidal maraw ‘kɔnɔ, bεn, lafiya sabatili kama. Ko minnu bε ‘sen na sisan, o bε n’a To u ka baara, u bε kùn min yεrε la Mali la o bε Yεlεma. E bε o Faamuya cogo jumεn na ?\nSisan, ne kɔni ‘ɲε na, u bε ka faamuyali Sɔrɔ jaadisiko (jaadikεlako) in na. U bε ka faamuyali Sɔrɔ bànbaanciw ka ko la. U Nàna min kama ko maintient de la paix (bεn makarali), n’o bε ka an ka duguba ninnu, Tumutu ni Kidali ni Gawo, Lakana, ayiwa u bε Nà u Лεsin o de ma. U ka kan k’u Лεsin o baara de ma. Maa o maa, n’e de tε fε ka Mali sariya Labato, maa o maa, ni e de tε fε i ni Mali gouvernement (kùnnafanga) ka Dòn da kelen fε ka Bɔ da kelen fε maliko la, ka o tìgilamɔgɔ Kὲlε. Ni minnu ka kan ni ɲaginni ye, k’u Minε u ka Taa Kiiri k’u Лagin. O dɔrɔn de dòn. U Nàn’o de kama. U ma Nà dɔ wεrε la. N’u ye o Faamuya k’u Лεsin o ma. O de ka di an bεε ye bì.\nAyiwa, a y’a Jira k’a Fɔ fana ko olu bε Nà ni kὲlεkε-minεn girinmanbaw ye walasa u ka Se k’a Dɔn ni gὲlε ninnu Bìnna yɔrɔ min na, u bε Se ka mine (yεlεnnkan-pεrεnfεn) ninnu Ye. Olu ka minεnw ka girin cogo min na, a bεrεlen tε Kidali marakɔnɔna na. Ani Gawo fanfε-yɔrɔw bεε ye cεncεnkulu ni fεnw ye. E hakili la, o bε Kùnfoori cogo jumεn?\nA bε Kùnfoori kὲlε kelen in de la kε. Fo u ka kὲlε de Kε ka jaadimɔgɔw Kùnbɔ Mali kan, ka kὲlε Kε ka bànbaanci ninnu Ban. Ayiwa, u bε Nà ni minεnsugu min ye, fo u fana ka o jate Minε. Minεn min bεnnen dòn nin kὲlεsugu la. N’o tε, fεn caman se b’u ye ka Nà n’o ye o. Nin kɔni, u ka kan ka Nà ni min ye u yεrε b’o Dɔn.\nAn mako bε hélicoptère (fifali-pankurun) de la ka yɔrɔ Kɔlɔsi, ka Tla tugunni ka ninnu Gεn k’u Kὲlε. Ninnu ye kὲlε Yεlεma. U tε Taama blen mɔbili la fo u ni motow de bε ɲɔgɔn fε. O kɔrɔ ye ko olu fana ka kan k’u dɔnsen Yεlεma ka Bεn n’a ye. Mali lakanali in kɔni, an ka kɔrɔnfεla in lakanali, fo MINUSMA k’i Лεsin o de ma. A bε Лὲ cogoya min na, kὲlεkε-minεn minnu bε Bεn a ma, u ka Nà n’o ye. U ka baara Kε k’a dalakεɲε k’a latlen bεε sagoya la. O de ɲɔgɔn tε.\nAyiwa, an bε yɔrɔ min na sisan, MINUSMA mɔgɔw u n’u ɲεmaaw, u na Sɔn ka Mali cὲdenw Sèndon a ko la wa?\nJaabilikεla : Saada Jara\nO ye wajibi ye. Ɛε, u y’a Kε i n’a Fɔ an ka kὲlεkε-cεw, tajuru-sara de bε u ‘kɔnɔ. O de kuma Fɔra. Ko n’an ka kὲlεkε-cεw Sèndonna a la dɔrɔn, u bε Nà Taa u Kε burudaamε ninnu kan, k’a Kε burudaamεw fàgali ye. Fàgali cεjugu ni kiriti-karata. Mais (Nka), u y’a ye sisan k’a Dɔn k’a Fɔ anw ka kὲlεkε-cεw, u ladamulen dòn, u faamuyalen dòn, tajuru-sara tε mɔgɔ ʃi ‘kɔnɔ ka Лεsin burudaamε ninnu ma. Burudaamεw Y’an dɔ de ye. Minnu bànnen dòn, bànbaanci minnu Flε, olu de bε tiriki-taraka la. N’o tε, burudaamε tɔw ni maliden tɔw bolo bε ɲɔgɔn ‘bolo.\nAyiwa, n’a Kεra cogo o cogo, minnu ye kὲlε kùnfɔlɔ Kε, a tε Se ka Kùnfoori. A tε Se ka Taa ‘ɲε yεrε n’an ka kὲlεkε-cεw ‘sèn ma Dòn a la. Kùn tε Se ka Di kùntigi ‘kɔ o. Anw ka kὲlεkε-cεw de ta ye jamana ye. Jamana denw de ka kὲlεkε-cεw dòn. Olu tε Se ka Nà, an Dyara u ye cogo o cogo, denmanaanina kɔnɔna Dyara cogo o cogo, a tε Se ka den Nɔna. A ko de bε o cogoya la.\nN’i y’a Ye, bànbaanciw ni jaadisiw (jaadikεlaw) bε nin na, u b’a Laɲinina de ka MINUSMA Lataa. E dun Ko dì o la?\nAwɔ, o bε Se ka Kε, n Ko i ma bànbaanci ninnu, u fὲεrε ka bòn. U b’a Лinina cogo o cogo, maa o maa de bε Se ka Mali Dεmε k’o tìgilamɔgɔ Fujunu, k’o ni malidenw Blà ɲɔgɔn na. Ni MINUSMA Taara o Y’u sago ye kε. Yɔrɔ ka Kε u kelen ta ye, ‘sabu la u b’a Dɔn kabini lawale la ko tubabuw b’u Kɔkɔrɔma-don. Ni MINUSMA ɲε bε yen, ni ɲε wεrε bε kεnε kan, o ma Di olu ye o.\nMais (Nka) MINUSMA tε Taa o. Olu ma MINUSMA Naati. Jyεn bεε lajὲlen ka jamanatɔn min bε yen olu de ye papier (sεbεn) Tà ka bolo K’a la ka gafe Sεbεn k’a Fɔ ko MINUSMA ka Nà, ka Nà Mali la. N’i y’a Ye an yεrε tε fεn caman Fɔ MINUSMA ma, u tùn ka Kan ka Kε mɔgɔ bà tan ani mɔgɔ fla ye. O ma Dafa fɔlɔ. U ka kow ma Dalakεɲε. Ninnu bε ka kan ka u Kɔrɔtigε ka ko caman Kε u sènkɔrɔ. N’a Dafara u ka Se k’u ka baara Kε, o de ɲɔgɔn tε. MINUSMA taatɔ tε. N’u bε Tlen fàli kan, u ka Tlen. N’u bε mugu ni kisε Blà, u ka mugu ni kisε Blà. Bon (Ɔ), u bε Nà mɔgɔ caman de ni Kasaara. N’o tε nin ko kɔni, a jεlen dòn. Donc (O la), bεε k’i Tlen fàli kan. O de ɲɔgɔn tε.\nKasim Tarawele ka laseli\nA tùn bε maa minnu ‘ɲε na ko nin ye Mali kɔrɔnfεla sumalen ye, u ka kan ka Wuli k’u Jɔ. ‘Sabu la, bì-bi in na, ni min ma Fàra ko in kan, foy ma Fɔ a la. Kunun kidalikaw fε yen, mugujugu o de Kerunna MINUSMA ale ka camp (dagayɔrɔ) min bε yen o kɔnɔna la. Mɔbili fla, o Cyεnna. Min ye senegalikaw ka sorasi ye, o ni Tora a la. O bε ka Kε waati min na, o y’a Sɔrɔ Bamakɔ kɔnɔna na yànnin nɔ, jyεn seleke naani maaw, olu ka bolofara min bε yen n’o bε lakana ani bεnko Лεfɔ o ɲεmaa, o tùn bε anw fε yàn `taama na.\nRV Ladsu, ale ye kùnnafonidilaw Fàra ɲɔgɔn kan, k’a Jira k’a Fɔ ko min ye bì-bi in na, olu ka kan ka u taabolow Fàlen. ‘Sabu la, jaadimɔgɔw ko olu bε ka ɲε kura Da. O de la, a y’a Jira k’a Fɔ ko maramafεn kεrεnkεrεnnenw, kisε tε minnu Dòn, ko u bε Nà olu Лini. Min ye pankurun kεrεnkεrεnnenw fana, u bε Nà olu Лini. Cὲdenw, ka dɔ Fàra u caya kan, u bε Nà o Лini.\nRV Ladsu y’a Jira a ka kuma ‘sèn fε k’a Fɔ ko min ye Cadkaw ye, n’u tùn ye muruti Boloda ko u b’u Sènbɔ Mali kɔrɔnfεla la, ko ‘don Nàta ninnu na, k’u bε Nà ciden Blà ka Taa Cadkaw fε yen, yaasa Cad sorasiw olu bε Se ka Ladon cogo min na ka Лὲ. U ‘sèn bε Se ka Ye kὲlε la ani marafεn ɲεnamaw, o bε Se ka Лini ka Di u ma cogoya min na. RV Ladsu ale nàkun fana tùn ye min ye, Nizεr sorasi kɔnɔntɔn min Tora Menaka ale ni Ansɔngo ni ɲɔgɔn ‘cε, olu ka sànga. A tùn Nàna o kεnε kan. Mali, ale jamana ɲεmɔgɔ caman tùn bε yen. Min ye Nations Unies (jamanabεε-jεtɔn) mɔgɔw ye, olu tùn bε yen.\nU ye taasibla Kε ka Taa Se fure ninnu ma. Min ye jɔnjɔn ye, o Dira u ma Nations Unies (jamanabεε-jεtɔn) mɔgɔw olu ‘tɔgɔ la. Yen kεnε fana kan, Mali ɲεmaaw ye a Jira k’a Fɔ ko nin ko in tε nà Se ka To ten cogo la. Min ye Nations Unies (jamanabεε-jεtɔn) mɔgɔw ye, olu ye u kantigεda Jira k’a Fɔ k’u b’a Лini bànbaanci-jεkulu fεn o fεn bε Mali kɔrɔnfεla la, k’u ka sira tlennen kelen Tà yaasa Mali ale bε degun min na, a bε Se ka Bɔ o la cogo min. Kùnnafonidi in kεnε kan, Mali minisiri (setigi) min bε yen, n’o ye Abdulay Jɔp ye, n’ale bε an ni jamana wεrε cεkow Лεnabɔ, ale fana y’a Jira k’a Fɔ ko MINUSMA, a bε baara Kε hukumu min kɔnɔna na, ko ka o Fàlen. Ko ‘sabu la, a Yera k’a Fɔ ko gὲlεya caman de Yera u ‘bolo.\nKὲlεkε-cεw, olu caman ka kan ka Sɔrɔ. Min ye minεnw ye, minεn kεrεnkεrεnnen, olu ka kan ka Лini ka Di u ma.RV Ladsu y’a Jira k’a Fɔ ko u tε Nà nin ko in Blà daa girin ‘da la. ‘Sabu la, ale ka taama mana Kùnfoori yɔrɔ min, a bε Segin ka Taa a Fɔ ɲεmaaw ‘ɲε na u ka fὲεrε Лini. Nin ʃyεn in na, ko minnu Flε nin ye ka Kε nin ye, Mali kɔrɔnfεla fε, a bε ka Dadigi u la kosεbε. O de la, kὲlεbolo, u Ko ko u bε n’a Fàlen. Minnu bε ka nin bànbaanciyawale ninnu Kε, u k’a Dɔn ko u ni ‘maa fana bε ɲɔgɔn na.\nKumadadonna: Kajatu Tarawele\nSeko ani dɔnko kεnε kan, Mariyam ye an ka belebele dɔ Bisimila. A tɔgɔ ye ko Umar Koyita. Ale sìgilen dòn Alimaɲi (Doc lεnd) jamana kan. Ale ye seereya dɔw Di a ka album (fɔlikan) kura bɔlen ninnu kan. ‘Sabu la, ko kùnnafoniw y’a Jira k’a Fɔ ko a ye clip (dɔnkilija) min Bɔ a ka album (fɔlikan) na, ko o sensurela (Kɔnna) Mali kɔnɔna na. An k’a Lamεn.\nNe kɔni, ne m’a dɔn ne ye juguya min Kε dɔnkili in na. Ne ye dɔnkili de Da dɔrɔn, k’a Fɔ mɔgɔ kana silamεya Tà k’a Kε jagokun ye. Silamεya b’anw fε yen bì tε dε! O ni jamana yεrε yuruku-yuruku ani fεn caman bε jamana ‘kɔnɔ n ye olu fana souligné (n da Sera olu fana ma) dɔnkili in ‘kɔnɔ. K’a Fɔ ko a Kεra sensure (kɔnni) yεrε ye, bon (ɔ), a Fɔra n ye de k’a Fɔ n ye image (ja) dɔw de Bɔ olu tùn ma kan ka Bɔ a la. Ayiwa, ‘image (‘ja) ma Jira min b’a Jira k’a Fɔ ko n bε n bolo Sin mɔgɔ de ma k’a Fɔ ko e de ye nin Kε.\nЛininkalikεla : Mariyam Tarawele\nI ma ‘mɔgɔ fana ‘tɔgɔ Fɔ a la?\nN ma `mɔgɔ fana `tɔgɔ Fɔ dɔnkili la. Ne ye dɔnkili Da. Ni minnu y’a Mεn, n’u bε bamanankan Faamuya, u b’a Dɔn n ye min Fɔ. N’i ko a tε Bɔ, dɔw ko o tuma n k’a Bɔ internet (fogolan) la. Nka Mali de ye ne fàso ye. Sani n ka jamana tɔw Nisɔndya, n b’a da Minε ‘so de. O de y’a To n Taara n y’a Dla ‘so. A ka Bɔ ‘so. N’o tε, internet (fogolan) ni Youtube ni fεnkεw, o kɔni, ne ɲε tugulen bε o Kε yàn o. N ka Taa a Kε fàso yεrε televisionba (telesoba) k’a Bɔ.\nMin ka ca jamana yεrε tlancε ye, o tε tubabukan Mεn. O tuma Youtube bε mɔgɔ jòli ‘bolo Mali la? Donc (O la), n’olu ko k’a Bɔ Youtube la, n bε Se k’a Bɔ Youtube fana la o. Nka a tùn ka Di n ye a ka Bɔ Mali Radio television (teleso ni rajoso) la fɔlɔ. Kungodaw k’a Mεn, kungodaw k’a Ye fo ka Nà Se dugubakɔnɔnaw la. O de tùn ka Di ne yεrε ye.\nЛininkalikεla: Mariyaam Tarawele\nDɔnkili titre (dakun) ye ko sεngε.\nN Ko ten, n Ko sεngε de bε mɔgɔ caman Blà silamεya la. Silamεya tε ‘tlonfεn ye. Faantanya, dεsε kana ‘mɔgɔ Dòn Silamεya la k’a Kε i n’a Fɔ n’i Donn’a la, a bε Nà i Kε ‘fεntigi ye. N’i Donn’a la a bε Nà Se ka Kε ‘sababu ye k’a To i ka Se k’i ka denbaya Balo. Ne yεrε min Flε, ne fana bε Seli. Silamεya, religion (diinε) de dòn a ni sɔrɔ tε ɲɔgɔn ‘ɲε ‘sira la. Bon (O la) nka n’i ye jate Minε, i bε T’a Sɔrɔ caman bε Dòn a la nata sira fε. Ɔ, ne kɔni ye o de Da. N m’a Da k’a Fɔ n bε mɔgɔ de Kɔrɔfɔ walima n bε mɔgɔ de ‘tɔgɔ jugu Fɔ. N ko de u kana silamεya Tà k’a Kε jagosira ye, k’a Kε ‘ɲɔgɔntɔɲɔ-sira ye.\nЛininkalikεla : MariyamTarawele\nMali bε o gὲlεya de ‘kɔnɔ bì, kɔrɔnfεla la, ni sèntigεw ni bolotigεw ni fàgaliw yεrε Bɔra o ko kɔnɔna na.\nO Kεra. Ne bε n ka Mali Dɔn de ni democratie (jεmuse) ye, k’a Sɔrɔ democratie (jεmuse) yεrε ma Nà Mali la fɔlɔ. Ne ma D’a la k’a Fɔ ‘mɔgɔ bε Se ka kuma Fɔ, surtout (sanko) ne ka kuma Fɔ k’a Fɔ ko min tε Se ka Bɔ jamana yεrε ka hεrε sira fε. An b’a Da de jamana ka hεrε, jamana bε Se ka Taa ‘ɲε cogo min na. Kùnko min bε an ‘da la nin ye, a sira ka ca. Ka mɔgɔninfin Ladɔnniya, o de b’a Bɔ fili la. Kùnnafonibaliya, o ye dìbi ye. An b’o Fɔ bamanankan na. N’a Fɔra k’an kana ɲɔgɔn Kùnnafoni blen, a ko bε Kε baara ye. N’i y’a Ye k’a Fɔ ko fàrajεla taan bε ‘ɲε tannintɔ, dɔ wεrε tε. N’i Bɔra Fransi, n’i Nàna yàn Alimaɲi (Doc lεnd) anw fε yen, i tε tubabukan Mεn i tlo la blen.\nFogo yeko: 1146258 - Bì: 177 - Kalo in: 7848 - Лinan: 67461.\nFura Yeko: 1921 - Bì: 1 - Kalo in: 7 - Лinan: 82.


reviews tile key finder – rcdw.info\nrcdw.info reviews-tile-key-finder reviews-tile-key-finder No Comments on Reviews Tile Key Finder\nreviews tile key finder tile finder hot sale key locator tile mate finder micro bravo tile phone finder app tile reviews on the tile key finder.\nreviews tile key finder tile keys tile key tracker review tile key finder walmart tile key finder review tile pro series tracker nz techblog tile tracker pro series.\nreviews tile key finder tile gen 2 phone finder key finder item finder 1 tile tracker for phone tile review find your lost phone keys or tile tracker for phone review tile tracker tile item finder tile mate key tracker phone item.\nreviews tile key finder lost key finder tile tile reviews awesome tile that looks like wood reviews reviews tile key tile mate key finder reviews.\nreviews tile key finder tile finder review tile mate key reviews on tile key finder.\nreviews tile key finder tile phone and key finder tile mate key finder phone finder anything finder 4 pack tile tile phone and key finder tile bluetooth tracker review worth buying currently tile offers four different bluetooth tracker models tile mate is tiles standard barebones tracker it retails for.\nreviews tile key finder tile key locator tile to find keys tile mate key finder phone tracker find anything ring locator 1 pack tile to find keys tile keys locator tile key locator reviews for tile key finder.